text:
December 28, 2015
Ilokano Migrants Monument iti Laoag
ILOKANO MIGRANTS MONUMENT ITI LAOAG. Kas pammigbig iti dakkel a tulong dagiti kadaraan nga adda iti ballasiw-taaw iti pannakaitag-ay ti ekonomia iti bukodda a lugar ken iti entero a Filipinas babaen dagiti ipatpatulodda a doliar, naangay itay nabiit ti inaugorasion ti kaunaan nga Ilokano Migrants Monument iti baro a sirkulo a masarakan iti Airport Road iti Siudad ti Laoag. Naipatakder daytoy babaen ti panagtitinnulonhg dagiti nadumaduma nga ahensia ti gobierno iti panangidaulo ni Gob. Imee Marcos ti Ilocos Note. Agtayag ti kadakkelan nga eskultura iti walo a kadapan ken naaramid iti resin ken fiber glass. Maysa nga artist manipud iti Dingras, Ilocos Norte a ni Renato Ong iti nangaramid kadagiti eskultura. Segun iti rekord, ti Ilocos Norte pay laeng ti kaaduan kadagiti permanent ken temporary migrant workers iti pagilian ta agarup 61 porsiento a pamilia ditoy ti agaw-awat iti makunkuna a “foreign aid.” Sango, agpakanawan: Bise-Gobernador Angelo Barba, Laoag City Mayor Chevylle FariƱas, Susan Ople (OFW rights advocate), Gob. Imee Marcos, Rev. Fr. Ambrose Monroy. Likud, agpakanawan: Board Member Vicentito Lazo, Board Member Charles Tadena, Board Member Portia Salenda, Board Member Conrado Respicio (nailinged) ken POEA Administrator Hans Leo Cacdac. (Leilanie G. Adriano)
(Naipablaak iti Bannawag, Enero 4, 2016 a bilang.)
December 27, 2015
P500-M, maisangrat iti pannakaisubli dagiti korales
Iwayat ti Department of Environment and Natural Resources (DENR) iti daytoy a tawen ti nailian a programa iti coral restoration wenno pannakaisubli dagiti korales tapno ad-adda pay a mapapigsa ti sektor ti panagpatan-ay iti ikan.
Kinuna ni Sen. Loren Legarda a nailatangan daytoy a programa iti P500 a milion a pisos.
Inlawlawag ni Legarda a kas pagilian nga archipelago wenno buklen dagiti isla nga addaan iti 240-milion nga ektaria a paset a para kadagiti nabiag iti danum, masapul a prioridad ti gobierno ti pannakasalaknib dagiti marine ecosystems.
Impaganetget ni Legarda a dagiti korales ti pagtaengan dagiti ikan isu a rebbengna a maaywanan tapno agtultuloy ti panagadu dagiti ikan iti pagilian.
Kinuna ni Sen. Loren Legarda a nailatangan daytoy a programa iti P500 a milion a pisos.
Inlawlawag ni Legarda a kas pagilian nga archipelago wenno buklen dagiti isla nga addaan iti 240-milion nga ektaria a paset a para kadagiti nabiag iti danum, masapul a prioridad ti gobierno ti pannakasalaknib dagiti marine ecosystems.
Impaganetget ni Legarda a dagiti korales ti pagtaengan dagiti ikan isu a rebbengna a maaywanan tapno agtultuloy ti panagadu dagiti ikan iti pagilian.
(Naipablaak iti Bannawag, Enero 4, 2016 a bilang.)
Danum ken koriente, usaren a nasayaat, kiniddaw ti CBCP
Tapno makatulong iti pananglaban iti panagbaliw ti klima (climate change), kiniddaw dagiti dadaulo ti Catholic Bishops Conference of the Philippines (CBCP) kadagiti parokia nga isardengda ti irresponsable a panagusar iti koriente ken danum.
Kinuna ni Lingayen Dagupan Archbishop Socrates Villegas, presidente ti CBCP, a dawatenda kadagiti obispo ken padi kadagiti parokiada nga isardengda koma dagiti aramid a mangpakaro iti nakaro la ngaruden a situasion, kas iti kaadda dagiti di met kasapulan a lugan, ti irresponsable a panagusar iti koriente ken panagsayang iti danum, nga uray no mausar kadagiti programa a pagbiagan no makadangran met iti aglawlaw, kas iti panagusar kadagiti produkto manipud iti kabakiran.
Ginutigot pay ni Villegas dagiti sientista ken teknolohista kadagiti institusion nga imatonan dagiti Katoliko nga ipangrunada koma iti panagsukisok ken panagpatan-ay iti ad-adda a panagusar kadagiti alternatibo a paggapuan ti enerhia.
Kinuna ni Lingayen Dagupan Archbishop Socrates Villegas, presidente ti CBCP, a dawatenda kadagiti obispo ken padi kadagiti parokiada nga isardengda koma dagiti aramid a mangpakaro iti nakaro la ngaruden a situasion, kas iti kaadda dagiti di met kasapulan a lugan, ti irresponsable a panagusar iti koriente ken panagsayang iti danum, nga uray no mausar kadagiti programa a pagbiagan no makadangran met iti aglawlaw, kas iti panagusar kadagiti produkto manipud iti kabakiran.
Ginutigot pay ni Villegas dagiti sientista ken teknolohista kadagiti institusion nga imatonan dagiti Katoliko nga ipangrunada koma iti panagsukisok ken panagpatan-ay iti ad-adda a panagusar kadagiti alternatibo a paggapuan ti enerhia.
(Naipablaak iti Bannawag, Enero 4, 2016 a bilang.)
December 25, 2015
ENERO 4, 2016
SARITA
4 Ti Paskua ni Gladys
Rolando A. Seguro, Jr.
18 Saning-i iti Kannag
Melchor B. Gasmen
NOBELA
8 Operation: Drop Venus (47)
Norberto D. Bumanglag, Jr.
12 Siak ni Precious (45)
Juan Al. Asuncion
DANIW
6 Baro a Kapitulo
Mighty C. Rasing
47 Daniw a Para Ubbing
Delfin P. Dumayas
SALAYSAY
14 Magun-odtayo Met ti Naragsak ken Nabunga a Baro a Tawen
Rev. Fr. Melchor B. Palomares
24 Agnes M., Asuncion: Pagwadan a Babai a Mannalon
Virginia A. Duldulao, Ph.D.
28 Itiempom ti Agmula iti Sandia
Reynaldo E. Andres
KOMIKS
35 Kimar (6)
38 Gayang ni Lam-ang (116)
41 Miks & Tiks
KOLUM
9 Okeyka, Apong
10 Saludsodem ken ni Apo Hues
17 Dear Doc
23 Haytek!
26 Padasem Daytoy, Kailian
30 Tips
31 Ading Kosinera
33 Kastoy, Kapid, Ditoy Hawaii
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
13 Netizone
16 Biag ni Ilokano: Saan a Maaw-awan ti Arak
20 Idi Un-unana a Panawen
21 Siled ti Kararag
22 Ammom ti Agtaraken iti Billit?
32 Ammuem Pay Dagitoy
34 Ammom ti Agsursir?
43Ti Gasatmo Ita a Lawas
46 Dagiti Pabula ni Aesop
December 22, 2015
Parada Dagiti Parol
PARADA DAGITI PAROL. Adu nga ubbing manipud kadagiti nadumaduma a pagadalan iti Siudad ti Laoag ken binayabay dagiti nagannak ken mangisursuro kadakuada ti nangpasangbay iti Paskua babaen ti naangay a Lantern Parade iti puseg ti siudad. Tapno ad-adda pay nga agbalin a naidumduma ti parada, nagaramat dagitoy nga ubbing iti indigenous ken recycled Christmas decor costume, lantern met ti dadduma ken sabsabali pay a creative materials a mangipakita iti kinangayed daytoy a selebrasion. Iti Aurora Park a nakaangayan ti programa, adda met naipaay a gunggona (sertipiko ken kuarta), babaen ti gobierno ti siudad, kadagiti kapipintasan a costume. (Rinetrato ni Leilanie G. Adriano)
(Naipablaak iti Bannawag, Disiembre 28, 2015 a bilang.)
Pondo para iti 4Ps, OK iti House panel
Inaprobaran ti House Committee on Appropriations itay lawasna ti probision iti pannakapondo ti gakat nga agpanggep a mamagbalin a permanente iti “Pantawid Pamilyang Pilipino Program” (4Ps) wenno iti conditional cash transfer (CCT) program.
Maam-ammonto a kas 4Ps Act (Linteg iti 4Ps), panggep ti gakat nga ipaayan ti tunggal kualipikado a benepisiario iti conditional cash transfer nga agdagup iti P500 iti binulan wenno P6,000 iti makatawen.
Maipaayan pay dagiti agad-adal nga annak ti benepisiario (di ad-adu ngem tallo nga annak) iti conditional cash grant para kadagiti magastosda iti panagadalna, kas sagudayen ti gakat.
Ipaayan ti gakat ti tunggal ubing nga agbasbasa iti elementaria wenno iti hayskul iti P300 iti binulan no la ketdi ta nairuarna amin nga asignaturana kalpasan ti maikadua a tawen a panagbalinna a benepisiario daytoy a programa.
Kinuna ni Marikina Rep. Marcelino Teodoro, maysa kadagiti autor ti gakat, a sipud narugian ti CCT program idi 2008, addan nakita a simmayaatan ti kasasaad dagiti benepisiario.
“Ti naited a cash grants, ninayonanna ti mapastrek dagiti nakurapay a pamilia, nga inggatangda met kadagiti kasapulanda, a nangpasayaat met iti negosio dagiti babassit a negosiante. Malaksid iti daytoy, pinasayaatna ti kasasaad ti salun-at ken panagbasa dagiti ubbing a pinaraburan ti 4Ps,” kinuna ni Teodoro.
(Naipablaak iti Bannawag, Disiembre 28, 2015 a bilang.)
Maam-ammonto a kas 4Ps Act (Linteg iti 4Ps), panggep ti gakat nga ipaayan ti tunggal kualipikado a benepisiario iti conditional cash transfer nga agdagup iti P500 iti binulan wenno P6,000 iti makatawen.
Maipaayan pay dagiti agad-adal nga annak ti benepisiario (di ad-adu ngem tallo nga annak) iti conditional cash grant para kadagiti magastosda iti panagadalna, kas sagudayen ti gakat.
Ipaayan ti gakat ti tunggal ubing nga agbasbasa iti elementaria wenno iti hayskul iti P300 iti binulan no la ketdi ta nairuarna amin nga asignaturana kalpasan ti maikadua a tawen a panagbalinna a benepisiario daytoy a programa.
Kinuna ni Marikina Rep. Marcelino Teodoro, maysa kadagiti autor ti gakat, a sipud narugian ti CCT program idi 2008, addan nakita a simmayaatan ti kasasaad dagiti benepisiario.
“Ti naited a cash grants, ninayonanna ti mapastrek dagiti nakurapay a pamilia, nga inggatangda met kadagiti kasapulanda, a nangpasayaat met iti negosio dagiti babassit a negosiante. Malaksid iti daytoy, pinasayaatna ti kasasaad ti salun-at ken panagbasa dagiti ubbing a pinaraburan ti 4Ps,” kinuna ni Teodoro.
(Naipablaak iti Bannawag, Disiembre 28, 2015 a bilang.)
Pasiente iti hypertension ken diabetes, libre ti agasda iti 2016, kuna ti DOH
Impakaammo ti Department of Health (DOH) a mangrugi iti daytoy Enero 2016, makaalan dagiti addaan iti hypertension ken diabetes iti libre nga agas a para maintenance manipud kadagiti regional rural health units (RHUs) ti DOH.
Kuna ni DOH Secretary Janette L. Garin a maala dagiti nasao nga agas apaman a makapagrehistro dagiti pasiente iti DOH Hypertension and Diabetes Club kadagiti RHUs dagiti Regional Offices a makasakup kadakuada.
Tapno agbalin a kameng ti DOH Hypertension and Diabetes Club, masapul nga agpakonsulta ti pasiente iti kaasitgan a health center wenno pasilidad a para iti primary health care tapno maiwayat ti assessment, screening ken pannakaiwardas.
Makaawat dagiti pasiente iti agas manipud iti DOH a kas iti Losartan, Amlodipine, Metroprolol para iti hypertension, ken Metformin para iti diabetes.
Kuna ni DOH Secretary Janette L. Garin a maala dagiti nasao nga agas apaman a makapagrehistro dagiti pasiente iti DOH Hypertension and Diabetes Club kadagiti RHUs dagiti Regional Offices a makasakup kadakuada.
Tapno agbalin a kameng ti DOH Hypertension and Diabetes Club, masapul nga agpakonsulta ti pasiente iti kaasitgan a health center wenno pasilidad a para iti primary health care tapno maiwayat ti assessment, screening ken pannakaiwardas.
Makaawat dagiti pasiente iti agas manipud iti DOH a kas iti Losartan, Amlodipine, Metroprolol para iti hypertension, ken Metformin para iti diabetes.
(Naipablaak iti Bannawag, Disiembre 28, 2015 a bilang.)
Bakuna kontra iti dengue, naaprobaran idiay Mexico
Naaprobaran idiay Mexico itay nabiit ti kaunaan iti lubong a bakuna kontra iti dengue.
Naawagan iti Dengvaxia vaccine, parpartuaten daytoy ti Sanofi, maysa a dakkel a kompania ti parmasia iti France. Dimmawat ti nasao a kompania iti regulatory approval iti 20 a pagilian iti Asia ken Latin America, ket ti Mexico ti immuna a nangaprobar.
Nailadawan ti Dengvaxia a kas inobasion iti dekada, kuna ni Mikel Arriola, pangulo ti health regulatory agency iti Mexico, a manamnama a pengdan ti bakuna ti agarup 8,000 a pannakayospital ken 104 a pannakatay gapu iti dengue iti nasao a pagilian iti tinawen.
(Naipablaak iti Bannawag, Disiembre 28, 2015 a bilang.)
Naawagan iti Dengvaxia vaccine, parpartuaten daytoy ti Sanofi, maysa a dakkel a kompania ti parmasia iti France. Dimmawat ti nasao a kompania iti regulatory approval iti 20 a pagilian iti Asia ken Latin America, ket ti Mexico ti immuna a nangaprobar.
Nailadawan ti Dengvaxia a kas inobasion iti dekada, kuna ni Mikel Arriola, pangulo ti health regulatory agency iti Mexico, a manamnama a pengdan ti bakuna ti agarup 8,000 a pannakayospital ken 104 a pannakatay gapu iti dengue iti nasao a pagilian iti tinawen.
(Naipablaak iti Bannawag, Disiembre 28, 2015 a bilang.)
December 20, 2015
DISIEMBRE 28, 2015
SARITA
4 Ti Regaloda ken ni Tatangda
Juan Al. Asuncion
24 Pannubok
Felicidad T. Unite
NOBELA
8 Operation: Drop Venus (46)
Norberto D. Bumanglag, Jr.
12 Siak ni Precious (44)
Juan Al. Asuncion
DANIW
6 Daytoy, O Jesusko, ti Petisionko ken ni Tatangmo
Arnold C. Baxa
47 Dandaniw a Para Ubbing
Jimmy R. Agustin/ Rolando A. Seguro, Jr.
SALAYSAY
14 Asino ti Naparagsakmo Ita a Paskua?
Fernando B. Sanchez
18 Ti Pudno Maipanggep iti Asukar
Virginia A. Duldulao, Ph.D.
40 Panguartaan Met ti Panaguring iti Taep
Reynaldo E. Andres
KOMIKS
27 Kimar
30 Gayang ni Lam-ang (116)
33 Miks & Tiks
KOLUM
9 Okeyka, Apong
10 Saludsodem ken ni Apo Hues
17 Dear Doc
22 TIPS
23 Haytek!
26 Ading Kosinera
37 Kastoy, Kapid, Ditoy Hawaii
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
3 Tao, Lugar, Pasamak
16 Idi Un-unana a Panawen
20 Siled ti Kararag
21 Kasano ti Kaadu ti Ipakan iti Aso?
35 Netizone
36 Ammuem Pay Dagitoy
38 Suruan Dagiti Ubbing a Mangbuggo Kadagiti Imada
39 Ti Gasatmo Ita a Lawas
46 Dagiti Pabula ni Aesop
December 16, 2015
Lantern Parade
LANTERN PARADE. Dagiti estudiante ti Saint Louis University iti panangiparadada kadagiti namaris ken naraniag a nagduduma a parol iti 7th Lantern Parade ti Unibersidad iti Session Road, Siudad ti Baguio idi rabii ti Martes, Disiembre 1. Nagbalinen ti Lantern Parade ti SLU a maysa kadagiti tagtagiurayen dagiti turista ken residente ti siudad a paset met ti panangrambak ti SLU iti founding anniversary daytoy (maika-107 itoy a tawen) ken kas panangsarabo ti Unibersidad iti Paskua. (Rizaldy Comanda)
(Naipablaak iti Bannawag, Disiembre 21, 2015 a bilang.)
PhilHealth, saan a maibusan iti pondo
Saan a kas a kadagiti sabsabali nga ahensia, kas iti Social Security System (SSS), a maibusan iti pondo ti PhilHealth, kas kuna ti CEO-President daytoy a ni Atty. Alexander Padilla.
Innayon ni Padilla a nupay dakdakkel ti maibaybayad a kas benepisio no maidilig iti koleksion— P100-bilion ti ibabayad ti ahensia kadagiti health services no maidilig iti iti P88 bilion a koleksion daytoy— saan a mabangkarote ti PhilHealth.
Kuna ni Padilla nga adda P106-bilion a reserba a pondo ti PhilHealth a pangal-alaanna iti pangsupusop iti kurang daytoy.
Nupay kastoy, inako ni Padilla a saan a maliklikan ti pannakaingato ti premium wenno kontribusion dagiti miembro no bilang madanon ti kasasaad a maibusen ti reserba a pondo.
(Naipablaak iti Bannawag, Disiembre 21, 2015 a bilang.)
Innayon ni Padilla a nupay dakdakkel ti maibaybayad a kas benepisio no maidilig iti koleksion— P100-bilion ti ibabayad ti ahensia kadagiti health services no maidilig iti iti P88 bilion a koleksion daytoy— saan a mabangkarote ti PhilHealth.
Kuna ni Padilla nga adda P106-bilion a reserba a pondo ti PhilHealth a pangal-alaanna iti pangsupusop iti kurang daytoy.
Nupay kastoy, inako ni Padilla a saan a maliklikan ti pannakaingato ti premium wenno kontribusion dagiti miembro no bilang madanon ti kasasaad a maibusen ti reserba a pondo.
(Naipablaak iti Bannawag, Disiembre 21, 2015 a bilang.)
Dua a libro iti Tagnawa Series ti GUMIL Filipinas para 2016, maisagsagana
Maisagsaganan dagiti libro a paset ti proyekto a panagipablaak ti GUMIL Filipinas, ti Tagnawa Series, nga imatonan ti Editorial Committee ti gunglo.
Buklen dagitoy ti antolohia ti ababa a sarita nga editen da Roy V. Aragon, direktor ti GF ken chairman ti nasao a komite, John B. Buhay, premiado a mannurat, ken Neyo Mario E. Valdez, PRO ti GF; ken ti antolohia dagiti daniw ni ayat nga editen da Cles B. Rambaud, editor ti Bannawag, ken Ariel S. Tabag, poetry editor ti Bannawag ken sekretario-heneral ti GF.
Manamnama a mairuar dagiti libro iti 2016.
Pagalagadan iti panagidatag:
1. Iti sarita, dua ti idatag; iti daniw, agingga iti lima. Nasaysayaat no di pay naipablaak ti idatag ngem mabalin met no naipablaaken iti magasin, wenno dadduma pay a babasaen wenno iti Internet. No naipablaaken, masapul nga adda notasion iti baba ti sinurat mainaig iti detalye ti pannakaipablaak daytoy. Maysa laeng ketdi a sarita ti maipablaak, ken segun iti pangngeddeng dagiti editor. Mabalin met nga agingga iti lima ti maipablaak iti daniw, segun kadagiti editor. Karbengan dagiti editor ti di mangipablaak kadagiti maidatag a sarita wenno daniw a di makapatar iti pagrukodanda, ken iti sabsabali pay a makaigapu.
2. Uray ania a sarita ti idatag, nawaya ti tema a suraten, ken iti tradisional man wenno eksperimental a wagas. Maipalagip a saan a pakpakatawa wenno makapakatawa a sarita ti idatag. Iti biang ti daniw, maipanggep iti ayat (romantiko wenno erotiko) ti idatag a daniw.
3. Mapakuyogan dagiti sinurat iti pakasaritaan ti biag ti autor (saan nga at-atiddog ngem maysa wenno dua a parapo), karaman dagiti contact information (adres, numero ti telepono/selpon, e-mail). Pakuyogan iti kaudian a retrato iti .jpeg a file format.
4. Ipatulod babaen ti e-mail dagiti sinurat a sarita iti rvaragon@gmail.com, ken daniw iti asseng.tabag@gmail.com.
5. Masapul a maawat dagiti sinurat iti di naladladaw ngem Disiembre 31, 2015.
6. Agdalan dagiti sinurat iti naiget a panagarisit dagiti editor. Mapakaammuan dagiti autor a mairaman iti libro makabulan kalpasan ti naituding a deadline.
7. Maipablaak dagiti libro iti wagas a tagnawa, wenno panidna, bayadanna. Masuktanto ketdi iti libro a ti bilangna, agbatay iti kaibatogan ti naitagnawa a gatad.
8. Karbengan dagiti editor nga editen dagiti sinurat a naidatag.
9. Para iti dadduma pay a detalye, makiuman kadagiti editor babaen dagiti e-mail address iti ngato.
Buklen dagitoy ti antolohia ti ababa a sarita nga editen da Roy V. Aragon, direktor ti GF ken chairman ti nasao a komite, John B. Buhay, premiado a mannurat, ken Neyo Mario E. Valdez, PRO ti GF; ken ti antolohia dagiti daniw ni ayat nga editen da Cles B. Rambaud, editor ti Bannawag, ken Ariel S. Tabag, poetry editor ti Bannawag ken sekretario-heneral ti GF.
Manamnama a mairuar dagiti libro iti 2016.
Pagalagadan iti panagidatag:
1. Iti sarita, dua ti idatag; iti daniw, agingga iti lima. Nasaysayaat no di pay naipablaak ti idatag ngem mabalin met no naipablaaken iti magasin, wenno dadduma pay a babasaen wenno iti Internet. No naipablaaken, masapul nga adda notasion iti baba ti sinurat mainaig iti detalye ti pannakaipablaak daytoy. Maysa laeng ketdi a sarita ti maipablaak, ken segun iti pangngeddeng dagiti editor. Mabalin met nga agingga iti lima ti maipablaak iti daniw, segun kadagiti editor. Karbengan dagiti editor ti di mangipablaak kadagiti maidatag a sarita wenno daniw a di makapatar iti pagrukodanda, ken iti sabsabali pay a makaigapu.
2. Uray ania a sarita ti idatag, nawaya ti tema a suraten, ken iti tradisional man wenno eksperimental a wagas. Maipalagip a saan a pakpakatawa wenno makapakatawa a sarita ti idatag. Iti biang ti daniw, maipanggep iti ayat (romantiko wenno erotiko) ti idatag a daniw.
3. Mapakuyogan dagiti sinurat iti pakasaritaan ti biag ti autor (saan nga at-atiddog ngem maysa wenno dua a parapo), karaman dagiti contact information (adres, numero ti telepono/selpon, e-mail). Pakuyogan iti kaudian a retrato iti .jpeg a file format.
4. Ipatulod babaen ti e-mail dagiti sinurat a sarita iti rvaragon@gmail.com, ken daniw iti asseng.tabag@gmail.com.
5. Masapul a maawat dagiti sinurat iti di naladladaw ngem Disiembre 31, 2015.
6. Agdalan dagiti sinurat iti naiget a panagarisit dagiti editor. Mapakaammuan dagiti autor a mairaman iti libro makabulan kalpasan ti naituding a deadline.
7. Maipablaak dagiti libro iti wagas a tagnawa, wenno panidna, bayadanna. Masuktanto ketdi iti libro a ti bilangna, agbatay iti kaibatogan ti naitagnawa a gatad.
8. Karbengan dagiti editor nga editen dagiti sinurat a naidatag.
9. Para iti dadduma pay a detalye, makiuman kadagiti editor babaen dagiti e-mail address iti ngato.
December 14, 2015
DISIEMBRE 21 2015
SARITA
4 Ti Naimas a Luto ni Inangko ken Dagiti Babbai iti Biwong
Rhea Rose D. Berroy
NOBELA
8 Operation: Drop Venus (45)
Norberto D. Bumanglag, Jr.
12 Siak ni Precious (43)
Juan Al. Asuncion
DANIW
6 No Ita a Disiembre Wenno iti Umay nga Enero
Arnold C. Baxa
28 Ta Kunam, Mangabaruananta Manen
Romel A. Pascua
47 Dandaniw a Para Ubbing
Dexter M. Fabito/ Jobert M. Pacnis
SALAYSAY
14 Ni Apo Jesus ti Pudpudno a Silaw
Rev. Fr. Melchor B. Palomares
16 Sagutam ti Bagim iti Naubing a Langa
Virginia A. Duldulao, Ph.D.
24 Nana Seniang, “Tupig Queen” ti Currimao
Leilanie G. Adriano
40 Adu ti Pagsayaatan nga Itden ti Takki ti Alinta
Reynaldo E. Andres
KOMIKS
30 Gayang ni Lam-ang (115)
33 Miks & Tiks
KOLUM
9 Okeyka, Apong
10 Saludsodem ken ni Apo Hues
18 Dear Doc
22 TIPS
23 Haytek!
26 Ading Kosinera
37 Kastoy, Kapid, Ditoy Hawaii
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
3 Tao, Lugar, Pasamak
19 Panagtaraken iti Aso iti Nailet a Pagnaedan
20 Idi Un-unana a Panawen
21 Siled ti Kararag
35 Netizone
36 Ammuem Pay Dagitoy
38 Agbuggotayo!
39 Ti Gasatmo Ita a Lawas
46 Dagiti Pabula ni Aesop
December 4, 2015
Korte Suprema, nangipaulog iti TRO kontra iti pagannurotan ti Comelec a ‘No Bio, No Boto’
Impaulog ti Korte Suprema ti Temporary Restraining Order (TRO) iti order kontra iti pagannurotan ti Comelec a “No Bio, No Boto” kalpasan ti pannakakuestion ti nasao a pagannurotan a mailabsing daytoy iti Konstitusion ken pannakapukaw ti karbengan nga agbotos ti nasurok a 3 a million a botante a saan a nakapagpa-biometrics.
Kuna ni Theodore Te, pannakangiwat ti Korte Suprema, nga epektibo ti TRO agingga iti adda baro a pangngeddeng mainaig iti nasao nga isyu.
(Naipablaak iti Bannawag, Disiembre 14, 2015 a bilang.)
49 a tawen dagiti mannurat iti Kamanilaan, marambakan
Rambakan ti GUMIL Metro Manila, gunglo dagiti mannurat nga Ilokano iti Kamanilaan ken kabangibangna a probinsia, ti maika-49 nga anibersario daytoy itoy a Disiembre 13, 2015 iti Golfhill Terraces Clubhouse, Old Balara, Quezon City.
Babaen ti tema a “Padaya Para iti Literatura,” naawis ni Edgar S. Godin, editor ti Bisaya Magazine (kabsat ti Bannawag), a kangrunaan nga agsarita.
Naawis pay nga agibasa iti daniw da Liwayway Editor Perry C. Mangilaya, Bisaya Literary Editor Richel Dorotan, Vincent Cab. Berroy, Linda T. Lingbaoan-Bulong, Marcelino D. Santos ken dadduma pay a mannurat iti nadumaduma a lengguahe.
Maangay pay iti nasao nga okasion ti pannakapadayaw dagiti nangabak iti Salip iti Sarita ken Daniw ti RFAAFIL (Reynald F. Antonio Awars for Ilokano Literature).
Malaksid kadagiti paripa ken sagut iti Paskua, mayalnag met dagiti libro a sinurat dagiti kameng ti GMM. Agsapatanto pay dagiti baro a kameng ti gunglo.
Tampok iti nasao a pasken ti pannakayalnag ti agmakatawen a selebrasion ti Maika-50 nga Anibersario ti GUMIL Metro Manila.
Manamnama a dumar-ay iti daytoy a pasken dagiti pasado a presidente, pangamaen, ken dadduma pay a nagbalin a paset iti GMM.
Para iti dadduma pay a detalye, ag-text iti 0921 602 1938. (Anna Liza M. Gaspar)
(Naipablaak iti Bannawag, Disiembre 14, 2015 a bilang.)
December 2, 2015
Ramones ken Pacnis, Umuna a Gunggona iti Sarita ken Daniw ti 13th RFAAFIL
Ni Ronelyn B. Ramones ti Bacarra, Ilocos Norte ti nangabak iti Umuna a Gunggona iti Salip iti Sarita a Para Ubbing ti 13th Reynald F. Antonio Awards for Iluko Literature (RFAAFIL 2014-2015) babaen ti saritana a "Dagiti Papa ni Hannah." Nagturpos iti Midwifery iti Northwestern University. Nakaipablaaken iti sumagmamano a daniw ken saritana iti Bannawag. Daytoy ti maikadua a panangabakna iti pasalip ti RFAAFIL.
Ni met Jobert M. Pacnis ti Ballesteros, Cagayan ti nangyalat iti Umuna a Gunggona iti Salip iti Daniw a Para Ubbing babaen ti daniwna nga "Iit." Nalpasna ti BSECE idiay Cagayan State University, siudad ti Tuguegarao idi 2000. Nangisuro kadagiti dua a pribado a pagadalan iti ilida, ti NCCFI ken Quezon Colleges of the North. Adun dagiti pammadayaw a nagun-odna iti pasalip ti RFAAFIL.
Dagiti dadduma pay a nangabak iti Sarita a Para Ubbing:
Maika-2, Mary Antonette M. Ramos ti Quezon City babaen ti saritana a "Maria Clarita, Mario Clarito." Agtawen iti 22 ken estudiante iti University of the Philippines Diliman, Quezon City. Adda iti maikapat a tukad iti kursona a BA Malikhaing Pagsulat sa Filipino.
Awan mapadayawan iti maikatlo, maikapat ken maikalima a gunggona.
Duapulo ket lima amin dagiti naisalip a sarita ngem inkeddeng dagiti hurado a dua laeng dagiti mapadayawan.
Dagiti dadduma pay a nangabak iti Daniw a Para Ubbing:
Maika-2, Johmar R. Alvarez ti Ballesteros, Cagayan babaen ti daniwna a "Maiparit ti Agtsinelas." Agdama a mangisursuro iti Aparri West National High School – Aparri, Cagayan ken adviser ti The Beachcomber, ti opisial a pagiwarnak ti nasao a pagadalan. Premiado a mannaniw a pakaibilanganen ti pasalip ti RFAAFIL.
Maika-3, Benjamin P. Pacris ti Bantay, Ilocos Sur babaen ti daniwna a "No Siak Koma ni Lam-ang." Isu ti agdama a provincial manager ti Philippine Information Agency iti Ilocos Sur. Anchor ti PIA radio program “Niat Makunam Kailian” iti DWRS iti Heritage City ken moderator iti “Kapihan iti Amianan” Media Forum. Premiado a mannaniw iti pasalip ti RFAAFIL.
Maika-4, Jobert M. Pacnis ti Ballesteros, Cagayan babaen ti daniwna a "Karayan." Isu met laeng ti nangabak iti umuna a gunggona.
Maika-5, Rolando A. Seguro, Jr. ti Lasam, Cagayan babaen ti daniwna nga "Intayon Idiay Kapilia." Agtrabtrabaho iti Rural Bank of Gattaran, Inc. - Allacapan Branch kas General Bookkeeper. Kaay-ayona ti agputar iti daniw, sarita ken liriko ti kanta..
Maika-6, Delfin P. Dumayas ti San Nicolas, Ilocos Norte babaen ti daniwna a "Bullalayaw." Nagdirektor iti GUMIL Filipinas. Adun ti naipablaak a sarita ken daniwna iti Bannawag. Nagsursurat pay ti drama iti radio. Damona ti mangabak iti pasalip ti RFAAFIL.
Uppat a pulo ket pito amin dagiti naisalip a daniw. Inkeddeng dagiti hurado manayonan iti maysa dagiti mapadayawan. Mayawat dagiti pammadayaw kadagiti nangabak iti Maika-49 nga Anibersario ti GUMIL Metro Manila iti Golfhill Terraces Clubhouse, Manotok Drive, Old Balara, Quezon City inton Disiembre13, 2015. Mayawatto pay dagiti sertipiko dagiti nangabak iti 12th RFAAFIL Reader’s Choice Award.
Maidasar met dagiti nangabak a sarita ken daniw iti 13th RFAAFIL kadagiti agbasbasa nga ubbing tapno pilienda ti mapadayawan iti 13th RFAAFIL Reader’s Choice Award. Maysa a laptop ti premio iti magustuan dagiti ubbing a sarita idinto a cash prize ti maited iti mapilida a daniw. Maiwaragawagto ti pakaangayan ti awarding kadagiti mangabak iti 13th RFAAFIL Reader’s Choice.
Dagiti naghurado (iti sarita): Cles B. Rambaud, pangulo; kameng da Juan Al. Asuncion ken Ariel S. Tabag; (iti daniw): Daniel L. Nesperos, pangulo; kameng da Joel B. Manuel ken Eliseo B. Contillo.
(Naipablaak iti Bannawag, Disiembre 14, 2015 a bilang.)
DISIEMBRE 14, 2015
SARITA
4 Idiay Bakir Sentro
Estela A. Bisquera-Guerrero
24 Don Luis Magallanes
Benjamin F. Aurelio
NOBELA
8 Operation: Drop Venus (44)
Norberto D. Bumanglag, Jr.
12 Siak ni Precious (42)
Juan Al. Asuncion
DANIW
6 Kulluong
Benjamin P. Pacris
47 Dandaniw a Para Ubbing
Delfin P. Dumayas/Jobert M. Pacnis
SALAYSAY
14 Di Mapakawan Uray Mangabak iti Reeleksion
Neyo Mario E. Valdez
18 Ilokano ti Mayor ti Milpitas
Leilanie G. Adriano
40 Wen, Nalablabon ti Maapit Kadagitoy a Haybrid a Pagay
Reynaldo E. Andres
KOMIKS
27 Kimar (4)
30 Gayang ni Lam-ang (114)
33 Miks & Tiks
KOLUM
9 Okeyka, Apong
10 Saludsodem ken ni Apo Hues
15 Dear Doc
21 Haytek!
22 TIPS
26 Ading Kosinera
37 Kastoy, Kapid, Ditoy Hawaii
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
3 Tao, Lugar, Pasamak
16 Idi Un-unana a Panawen
17 Siled ti Kararag
20 No Kasta, Kayatmo Met ti Agtaraken iti Pusa?
23 “Ay, Wen Gayam!”
35 Netizone
36 Ammuem Pay Dagitoy
38 Awan Kas iti Nalaing a Mannursuro
39 Ti Gasatmo Ita a Lawas
46 Dagiti Pabula ni Aesop
Subscribe to: Posts (Atom)


c: text/html

text:
Sagay, Negros Occidental
Ti Siudad ti Sagay ket maysa a maika-3 a klase a siudad iti probinsia ti Negros Occidental iti Filipinas.
Dagiti baranggay[urnosen | urnosen ti taudan]
Ti Siudad ti Sagay ket nabingbingay a politikal kadagiti 25 a barbaranggay.[2]
- Andres Bonifacio
- Bato
- Baviera
- Bulanon
- Campo Himoga-an
- Colonia Divina
- Rafaela Barrera
- Fabrica
- General Luna
- Himoga-an Baybay
- Lopez Jaena
- Malubon
- Makiling
- Molocaboc
- Old Sagay
- Paraiso
- Plaridel
- Poblacion I (Baranggay 1)
- Poblacion II (Baranggay 2)
- Puey
- Rizal
- Sewahon I (Campo Santiago)
- Taba-ao
- Tadlong
- Vito
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Negros Occidental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 3 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Negros Occidental". Datos ti Populasion ti Ili. Dibision ti Panagsukisok ti LWUA. Naala idi 3 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)

robotstxt: allowed

filter: keep


text:
April 26, 2016
Ti Accenture iti Currimao
TI ACCENTURE ITI CURRIMAO. Kas tulongna iti probinsia a a pagbibiaganna, inwayat itay nabiit ti nasurok a sangagasut nga empleado ti Accenture, maysa a kompania iti BPO (Business Processing Outsourcing) ti panagpidut kadagiti basura iti Pangil Rock Garden iti Currimao, Ilocos Norte. Iti laksid a maysa daytoy conservation area gapu iti kaadda dagiti naisalsalumina a rock formation ken nabiag a bonsai iti aglawlawna ken sanktuario pay dagiti ikan, adu latta met dagiti papaanawa a managpiknik a mangibati lattan kadagiti basurada. Malaksid iti coastal clean-up drive, nangibati pay ti nasao a kompania iti 21 a damili a pagbasuraan a natidtid a kawayan a takkabna wenno pagbasuraan a naaramid manipud kadagiti indigenous material. (Leilanie G. Adriano)
(Naipablaak iti Bannawag, Mayo 2, 2016 a bilang.)
Subscribe to: Post Comments (Atom)


text:
Rajah Buayan, Maguindanao
Ti Rajah Buayan ket maysa nga ili iti probinsia ti Maguindanao iti Filipinas.
Dagiti baranggay[urnosen | urnosen ti taudan]
Ti Rajah Buayan ket nabingbingay a politikal kadagiti 11 a barbaranggay.[3]
- Baital
- Bakat
- Dapantis
- Gaunan
- Malibpolok
- Mileb
- Panadtaban
- Pidsandawan
- Sampao
- Sapakan (Pob.)
- Tabungao
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Ti baro nga ili ti Rajah Buayan ket napartuat idi babaen ti Autonomia a Tignay ti Muslim a Mindanao Blng. 166
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Maguindanao". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Maguindanao". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Biñan
Ti Biñan ket maysa a primera klase a siudad iti probinsia ti Laguna iti Filipinas.
Dagiti baranggay[urnosen | urnosen ti taudan]
Ti Biñan ket nabingbingay a politikal iti 24 a barbaranggay.[2]
- Biñan (Poblacion)
- Bungahan
- Santo Tomas (Calabuso)
- Canlalay
- Casile
- De La Paz
- Ganado
- San Francisco (Halang)
- Langkiwa
- Loma
- Malaban
- Malamig
- Mampalasan
- Platero
- Poblacion
- Santo Niño
- San Antonio
- San Jose
- San Vicente
- Soro-soro
- Santo Domingo
- Timbao
- Tubigan
- Zapote
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Laguna". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 12 Agosto 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Laguna". Datos ti Populasion ti Ili. Dibision ti Panagsukisok ti LWUA. Naala idi 12 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Daytoy a gannuat ket maysa kadagiti prayoridad a programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. a mangipangruna ti salun-at a mataming.
Iti Barangay Namruangan, adda 38 a bilang ti Day Care Pupils nga isuro ni Ms. Renabel Saniatan, Day Care Teacher. 10 kadakuada ti mabenepisiaran ti Supplemental Feeding Program ti MSWD-LGU. Nagyaman dagiti nagannak iti naisagut kadagiti ubbing a Toothbrush, Colgate, Tumbler ken Bear Brand Milk. Daytoy a sagut ket naggapu ken ni Mayor Ediboy, segun ken ni Dra. de los Reyes.
Kalpasan ti Brgy. Namruangan, immallatiw ti grupo a nagtaming kadagiti Day Care Pupils iti Barangay Sabang. Ni Miss Elizabeth S. Somera ti Day Care Teacher ditoy. Addaan ti 48 a bilang ti pupils ket 46 ti makasagrap ti Supplemental Feeding Program a maiwaywayat babaen iti MSWDO ken BNS-BHW iti barangay.
Kalpasan ti pannakaamiris dagiti ngipen dagiti ubbing ken pannakaited ti sagutda, naggrupoda para iti pictorial ken impeksada ti panagyamanda nangruna dagiti nagannak kadagiti immay nagserbisio-dental ken kasta met ken ni Mayor Ediboy a naggapuan ti sagut.
Nairaman a kimmadua iti Serbisio-Dental da Mrs. Cynthia Guimmayen, Dentist Aide, Miss Reynalyn Valencia, Miss Joy Sayo ken Miss Grace Baclig, agpapada a naggapu iti RHU-Cabugao. # (Web In-Action)


text:
Dagiti lehislatibo a distrito iti Surigao del Norte
Dagiti Lehislatibo a Distrito iti Surigao del Norte, ket isu dagiti umuna ken maikadua a distrito ken isu dagiti pannakabagi ti Probinsia ti Surigao del Norte iti Kamara dagiti Pannakabagi ti Filipinas. Ti Surigao del Norte ket paset idi ti Probinsia ti Surigao, aginggana idi naikkan ti bukodna a pannakabagi idi 1961. Daytoy ket paset iti ti pannakabagi ti Rehion X manipud idi 1978 aginggana idi 1984. Idi 1986, daytoy ket nabingbingay kadagiti dua a lehislatibo a distrito. Ti Is-isla ti Dinagat ket paset ti pannakabagina aginggana idi 2007 ngem naipasubli met laeng iti probinsiana idi Pebrero 11, 2010 idi inrangarang ti Kangatuan a Korte iti Filipinas a ti pannakapartuat ti probinsia ti Is-isla ti Dinagat ket saan mabalin gapu ti saan a makaanay a kalawa ti daga ken populasion a kas inkeddeng ti Kodigo ti Lokal a Gobierno para iti pannakapartuat kadagiti probinsia.[1][2][3][4][5]
Dagiti linaon
Umuna a distrito[urnosen | urnosen ti taudan]
- Dagiti ili: Burgos, Dapa, Del Carmen, General Luna, Pilar, San Benito, San Isidro, Santa Monica, Socorro
- Populasion (2010): 109,204
1987–2007[urnosen | urnosen ti taudan]
- Dagiti ili: Basilisa, Burgos, Cagdianao, Dapa, Del Carmen, Dinagat, Libjo, Loreto, General Luna, Pilar, San Benito, San Isidro, San Jose, Santa Monica, Socorro, Tubajon
Maika-2 a distrito[urnosen | urnosen ti taudan]
- Siudad: Siudad ti Surigao
- Ili: Alegria, Bacuag, Claver, Gigaquit, Mainit, Malimono, Placer, San Francisco, Sison, Tagan-an, Tubod
- Populasion (2010): 333,564
- ^1 Nagikkat idi 15 Abril 1996 tapno mangrugi nga agtaken iti opisina ti Sekretario ti Kaunegan ken Lokal a Gobierno iti simmaruno nga aldaw;[6] nagtultuloy a bakante ti tugaw aginggana idi nagpatingga ti maika-10 a Kongreso.
Maymaysa a distrito (awanen)[urnosen | urnosen ti taudan]
- Mairaman ti ammo itan nga Is-isla ti Dinagat
Sapasap (awanen)[urnosen | urnosen ti taudan]
- Mairaan ti ammo itan nga Is-isla ti Dinagat
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas
- ^ "Ti probinsia ti Is-isla ti Dinagat ket naipasubli a kas maysa nga ili - INQUIRER.net, Damdamag ti Filipinas para kadagiti Pilipino". Newsinfo.inquirer.net. 2006-12-02. Naala idi 2010-05-14.
- ^ "Insubli ti Kangatuan a Korte ti kasasaad a probinsia ti Is=isla ti Dinagat | DateLine Philippines". Dateline.ph. 2010-02-11. Naala idi 2010-05-14.
- ^ Smagul iti Biernes, 02/12/2010 - 05:51. "Inbaga ti Kangatuan a Korte a ti Is-isla ti Dinagat ket saanen a probinsia | ABS-CBN News Online Beta". Abs-cbnnews.com. Naala idi 2010-05-14.
- ^ "Kangatuan a Korte iti Filipinas". Sc.judiciary.gov.ph. Naala idi 2010-05-14.
- ^ "G.R. No. 180050". Sc.judiciary.gov.ph. Naala idi 2010-05-14.
- ^ a b c d e f Congressional Library Bureau. "Roster of Philippine Legislators". Republic of the Philippines, House of Representatives. Naala idi 7 Pebrero 2017.


text:
Gabaldon, Nueva Ecija
Ti Gabaldon ket maysa a maika-3 a klase nga ili iti probinsia ti Nueva Ecija iti Filipinas. Kabeddengna dagiti ili ti Bongabon iti amianan, Laur iti laud, General Tinio iti abagatan, ken ti ili ti Dingalan, Aurora iti daya.
Dagiti baranggay[urnosen | urnosen ti taudan]
Ti Gabaldon ket nabingbingay a politikal iti 16 a barbaranggay.[2]
- Bagong Sikat
- Bagting
- Bantug
- Bitulok (North Poblacion)
- Bugnan
- Calabasa
- Camachile
- Cuyapa
- Ligaya
- Macasandal
- Malinao
- Pantoc
- Pinamalisan
- South Poblacion
- Sawmill
- Tagumpay
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Nueva Ecija". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Agosto 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Nueva Ecija". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Daytoy ti dawat ni Presidential Communication Operations Office (PCOO) Secretary Herminio Coloma, Jr. itay nabiit.
Kas kuna ni Coloma, napateg nga akem ti tunggal umili ti panagbotos ta iti eleksion, maikkan dagiti umili iti gundaway a mangyebkas iti kaririknada ken mangpili iti tao a maikari a mangidaulo iti pagilian— iti nailian ken lokal a lebel.
Segun iti Comelec, adda 3,893,095 botante nga awanan pay iti biometrics, segun iti rekord daytoy iti Hunio 30, 2015.
Kuna ti Comelec a no saan a mapa-validate ti botante ti biometrics-na, mapukaw ti rekordna ket saan a makabotos inton umay a tawen.
(Naipablaak iti Bannawag, Agosto 10, 2015 a bilang.)


text:
DAMDAMAG ITI LUBONG
United States
Idi lawas ti Oktubre 29, 2012, dakkel ti bimmabaan ti bilang dagiti pammapatay, panangdarup, ken panangholdap iti New York City no idilig iti isu met la a lawas idi 2011. Apay? Gapu iti nagpigsa a Bagyo a Sandy a nangdadael iti East Coast ti United States a nagresulta iti pannakapukaw ti koriente iti adu a lugar. “Kalpasan ti maysa a natural a kalamidad wenno nasaknap a didigra kas [iti yaatake dagiti terorista idi Septiembre 11, 2001], nadlawmi a bumaba ti bilang dagiti kadawyan a krimen,” kuna ti pannakangiwat ti New York Police Department a ni Paul Browne. Ngem immadu ti bilang dagiti nauli wenno nastrek ti pagtaenganda a din nagsiddaawan ni Browne. “Adu ngamin a lugar ti awanan iti silaw,” kinunana.
Antarctica
Madanagan dagiti sientista nga agpeggad ti natural nga ekolohia ti Antarctica gapu iti umad-adu a kita ti mula manipud kadagiti sabali a kontinente a naipan sadiay. Kada tawen, agarup pinullo a ribu ti turista iti Antarctica. Di napupuotan a nakaitugot ti tunggal maysa iti average a 9.5 a bukel a masansan a nakaselsel kadagiti sapatos wenno bagaheda. Adu a kita ti saan a neytib a mula ti nasarakanen iti Western Antarctic Peninsula.
Netherlands
Maysa nga 83 anyos a baket ti kaunaan a pasiente a nakabilan iti artipisial a titanium a pangal a naaramid babaen iti 3-D laser printer. Nadadael ti pangalna gapu iti impeksion iti tulang. Ngem normal itan ti pannangan, panaganges, ken panagsaona. Pinagtitipon ken pinagtutuon ti laser printer dagiti partikulo ti titanium tapno maaramid manen ti pangal ti baket sa naikabil babaen iti operasion.
Germany
Iti makatawen a pannakaiparit ti panagsigarilio kadagiti pagtrabahuan iti Germany, bimmaba iti 13.3% dagiti naospital gapu iti angina pectoris ken 8.6% iti atake iti puso ti maysa a grupo a naobserbaran.


text:
Buklen dagiti maikatlo a Batch ti nagseminar ket dagiti Brgy. Officials iti Barangay Maradodon, Lipit, Marga-ay, Bungro, Rizal, Bonifacio, Namruangan, Turod, Salapasap, Salomague ken Nagsantaan.
Nasangaili ni Mayor Edgardo “Ediboy” S. Cobangbang, Jr. a kangrunaan nga Opisial a nangidaulo iti naangay a Ceremonial of Distribution of Certificates iti dayta a malem ti Marso 7, 2014 ket binayabay ni ABC President, Brgy. Captain Thaddeus U. Soller ti Liga ng mga Barangay-Cabugao a nangited kadagiti Certificate of Completion kadagiti Barangay Officials ti Barangay Turod nga idauluan ni Brgy. Captain Inocencio S. Sadac.
Iti Inspirational Message ni Mayor Ediboy, kimmablaaw ken nagyaman ta naregget ti gagar dagiti baro nga opisiales nga agsursuro para iti pannakapataray ti Gobierno dagiti barangay-da. Innayonna a natibker a “guidance” dagiti nagseminar iti inadalda a Good Governance. Mangnamnama ti Ama ti ili a babaen iti agtultuloy a nasayaat a panagipatungpal dagiti nagsanay nga Opisiales ket manaynayonan dagiti “good practice” a maipakpakat ket makikammayyetda met iti napardas a pagbaliwan ti lugarda ken iti ilida nga itultuloy latta dagiti sumarsaruno nga agserbi kadakuada kadagiti barangayda.
Nagpaay a Lecturers da Mr. Amado Tabin, MLGO Officer ti Sinait, Ilocos Sur kasta met ni Ms. Olive Guzman, MLGO Officer ti San Juan, Ilocos Sur ken timmulong met da MLGO Officer Constancia “Connie” L. Quinola, LGOO V ken ni Miss Marietta S. Cruz, Municipal Budget Officer ti LGU-Cabugao. # (Web In-Action)


text:
GAMENG MANIPUD ITI SAO TI DIOS | PROVERBIO 7-11
“Saan Koma a Sumiasi Ta Pusom”
Salaknibannatayo dagiti pagalagadan ni Jehova. Ngem tapno mabenepisiarantayo, masapul nga ipapusotayo dagita. (Pr 7:3) No ipalubos ti maysa nga adipen ni Jehova a sumiasi ti pusona, nalaka laeng a masiluan kadagiti makaallukoy ken makaallilaw a taktika ni Satanas. Isalaysay ti Proverbio kapitulo 7 ti maysa nga agtutubo a lalaki a nangipalubos nga allilawen isuna ti pusona. Ania ti maadaltayo iti kamalina?
Us-usaren ni Satanas ti lima a sentidotayo tapno maallukoytayo nga agaramid iti dakes ket mayadayonatayo ken Jehova
No addaantayo iti sirib ken pannakaawat, mailasintayo dagiti makadangran nga epekto ti panagaramid iti dakes ket saan nga agpeggad ti espiritualidadtayo


text:
Samboan
Ti Samboan ket maysa a maika-5 a klase nga ili iti probinsia ti Cebu iti Filipinas.
Dagiti baranggay[urnosen | urnosen ti taudan]
Ti Samboan ket nabingbingay a politikal kadagiti 15 a barbaranggay.[2]
- Basak
- Bonbon
- Bulangsuran
- Calatagan
- Cambigong
- Canorong
- Colase
- Dalahikan
- Jumangpas
- Camburoy
- Poblacion
- San Sebastian
- Suba
- Tangbo
- Monteverde
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Cebu". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Cebu". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Enero 1
Ti Enero 1 ti umuna nga aldaw ti tawen iti kalendario a Gregoriano. Adda pay 364 nga al-aldaw ti nabati aginggana intono maungpot ti tawen (365 kadagiti bisiesto a tawen).
Marambakan ti Baro a Tawen kada Enero 1.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1927 – Maurice Béjart, naiyanak idiay Pransia a Suiso a sumasala ken koreograpo (pimmusay 2007)
Pimmusay[urnosen | urnosen ti taudan]
- 1995 – Ted Hawkins, Aprikano-Amerikano a musikero (naipasngay 1936)
Dagiti silpo ti ruar[urnosen | urnosen ti taudan]
Midia a mainaig iti Enero 1 iti Wikimedia Commons


text:
June 29, 2015
Panagabal-abal Manen
PANAGAABAL-ABAL MANEN. Kalpasan nga inyeg ni “Dodong” ti umuna a tudo iti Mayo, panagaabal-abal manen, kas ipakita ti panangdaldalus ni Manang Rosie A. Pacnis ti Brgy. Ammubuan, Ballesteros, Cagayan kadagiti naalada nga abal-abal babaen ti imbantengda iti sumipnget a maaw-awagan iti keddeng— ‘tay naipabungsot a kudil ti kayo a kadawyan a maala iti ili ti Luna, Apayao. Naimas ti abal-abal a maigisar a kumpet ti apgad ti bugguong a pangluto a mapaalseman iti pias. Maysa pay itan a negosio ti abal-abal ta mapan a P120-P160 ti sangakilo no kastoy a damdamona ti agruar. (Jobert M. Pacnis)
(Naipablaak iti Bannawag, Hulio 6, 2015 a bilang.)
Dua a libro iti Tagnawa Series ti GF para 2016, maisagsagana
Maisagsaganan dagiti libro a paset ti proyekto a panagipablaak ti GUMIL Filipinas, ti Tagnawa Series, nga iwardas ti Editorial Committee ti gunglo.
Buklen dagitoy ti antolohia ti ababa a sarita nga editen da Roy V. Aragon, direktor ti GF ken chairman ti nasao a komite, John B. Buhay, premiado a mannurat, ken Neyo Mario E. Valdez, PRO ti GF; ken ti antolohia dagiti daniw ni ayat nga editen da Cles B. Rambaud, editor ti Bannawag, ken Ariel S. Tabag, poetry editor ti Bannawag ken sekretario-heneral ti GF.
Manamnama a mairuar dagiti libro iti 2016.
Pagalagadan iti panagidatag:
1. Iti sarita, dua ti idatag; iti daniw, agingga iti lima. Nasaysayaat no di pay naipablaak ti idatag ngem mabalin met no naipablaaken iti magasin, wenno dadduma pay a babasaen wenno iti Internet. No naipablaaken, masapul nga adda notasion iti baba ti sinurat mainaig iti detalye ti pannakaipablaak daytoy. Maysa laeng ketdi a sarita ti maipablaak, ken segun iti pangngeddeng dagiti editor. Mabalin met nga agingga iti lima ti maipablaak iti daniw, segun kadagiti editor. Karbengan dagiti editor ti di mangipablaak kadagiti maidatag a sarita wenno daniw a di makapatar iti pagrukodanda, ken iti sabsabali pay a makaigapu.
2. Uray ania a sarita ti idatag, nawaya ti tema a suraten, ken iti tradisional man wenno eksperimental a wagas. Maipalagip a saan a pakpakatawa wenno makapakatawa a sarita ti idatag. Iti biang ti daniw, maipanggep iti ayat (romantiko wenno eros) ti idatag a daniw.
3. Mapakuyogan dagiti sinurat iti pakasaritaan ti biag ti autor (saan nga at-atiddog ngem maysa wenno dua a parapo), karaman dagiti contact information (adres, numero ti telepono/selpon, e-mail). Pakuyogan iti kaudian a retrato iti .jpeg a file format.
4. Ipatulod babaen ti e-mail dagiti sinurat a sarita iti rvaragon@gmail.com, ken daniw iti asseng.tabag@gmail.com.
5. Masapul a maawat dagiti sinurat iti di naladladaw ngem Disiembre 31, 2015.
6. Agdalan dagiti sinurat iti naiget a panagarisit dagiti editor. Mapakaammuan dagiti autor a mairaman iti libro makabulan kalpasan ti naituding a deadline.
7. Maipablaak dagiti libro iti wagas a tagnawa, wenno panidna, bayadanna. Masuktanto ketdi iti libro a ti bilangna, agbatay iti kaibatogan ti naitagnawa a gatad.
8. Karbengan dagiti editor nga editen dagiti sinurat a naidatag.
9. Para iti dadduma pay a detalye, makiuman kadagiti editor babaen dagiti e-mail address iti ngato.
Buklen dagitoy ti antolohia ti ababa a sarita nga editen da Roy V. Aragon, direktor ti GF ken chairman ti nasao a komite, John B. Buhay, premiado a mannurat, ken Neyo Mario E. Valdez, PRO ti GF; ken ti antolohia dagiti daniw ni ayat nga editen da Cles B. Rambaud, editor ti Bannawag, ken Ariel S. Tabag, poetry editor ti Bannawag ken sekretario-heneral ti GF.
Manamnama a mairuar dagiti libro iti 2016.
Pagalagadan iti panagidatag:
1. Iti sarita, dua ti idatag; iti daniw, agingga iti lima. Nasaysayaat no di pay naipablaak ti idatag ngem mabalin met no naipablaaken iti magasin, wenno dadduma pay a babasaen wenno iti Internet. No naipablaaken, masapul nga adda notasion iti baba ti sinurat mainaig iti detalye ti pannakaipablaak daytoy. Maysa laeng ketdi a sarita ti maipablaak, ken segun iti pangngeddeng dagiti editor. Mabalin met nga agingga iti lima ti maipablaak iti daniw, segun kadagiti editor. Karbengan dagiti editor ti di mangipablaak kadagiti maidatag a sarita wenno daniw a di makapatar iti pagrukodanda, ken iti sabsabali pay a makaigapu.
2. Uray ania a sarita ti idatag, nawaya ti tema a suraten, ken iti tradisional man wenno eksperimental a wagas. Maipalagip a saan a pakpakatawa wenno makapakatawa a sarita ti idatag. Iti biang ti daniw, maipanggep iti ayat (romantiko wenno eros) ti idatag a daniw.
3. Mapakuyogan dagiti sinurat iti pakasaritaan ti biag ti autor (saan nga at-atiddog ngem maysa wenno dua a parapo), karaman dagiti contact information (adres, numero ti telepono/selpon, e-mail). Pakuyogan iti kaudian a retrato iti .jpeg a file format.
4. Ipatulod babaen ti e-mail dagiti sinurat a sarita iti rvaragon@gmail.com, ken daniw iti asseng.tabag@gmail.com.
5. Masapul a maawat dagiti sinurat iti di naladladaw ngem Disiembre 31, 2015.
6. Agdalan dagiti sinurat iti naiget a panagarisit dagiti editor. Mapakaammuan dagiti autor a mairaman iti libro makabulan kalpasan ti naituding a deadline.
7. Maipablaak dagiti libro iti wagas a tagnawa, wenno panidna, bayadanna. Masuktanto ketdi iti libro a ti bilangna, agbatay iti kaibatogan ti naitagnawa a gatad.
8. Karbengan dagiti editor nga editen dagiti sinurat a naidatag.
9. Para iti dadduma pay a detalye, makiuman kadagiti editor babaen dagiti e-mail address iti ngato.
(Naipablaak iti Bannawag, Hulio 6, 2015 a bilang.)
June 26, 2015
Japan, mangidiaya iti 400 a trabaho para kadagiti medical worker a Filipino
Mapan a 400 a trabaho ti naluktan para kadagiti medical worker a Filipino a kayatna ti agtrabaho idiay Japan, kas kuna ti Philippine Overseas Employment Administration (POEA).
Iti maysa a job advisory, kuna ti POEA a madama ti panagala ti Japan International Corporation of Welfare Services (JICWELS) iti 75 a nurse ken 300 a careworker, a maiwaras kadagiti medical facility iti Japan.
Segun iti JICWELS, dagiti nurse nga interesado nga agaplay, masapul a nakapasa iti licensure exam, ken nasuroken a tallo a tawen nga agtrabtrabaho iti ospital.
Para kadagiti careworker, masapul a nagturpos dagiti aplikante iti maysa nga uppat-a-tawen a kurso a mainaig iti siensia (science-related), kas iti nursing ken sabsabali pay a kapada daytoy, ken addaan iti umisu a sertipikasion manipud iti Technological Education Skills Development Authority (TESDA).
Masapul a nasalun-at ti bagi ken panunot dagiti aplikante ken agtawen iti 20 agingga iti 35.
Ibalakad ti POEA kadagiti aplikante nga agparehistroda nga umuna iti online iti www.eregister.poea.gov.ph.
Innayon ti POEA a nasken a maawat dagiti aplikasion agingga iti Hulio 10, 2015.
(Naipablaak iti Bannawag, Hulio 6, 2015 a bilang.)
Iti maysa a job advisory, kuna ti POEA a madama ti panagala ti Japan International Corporation of Welfare Services (JICWELS) iti 75 a nurse ken 300 a careworker, a maiwaras kadagiti medical facility iti Japan.
Segun iti JICWELS, dagiti nurse nga interesado nga agaplay, masapul a nakapasa iti licensure exam, ken nasuroken a tallo a tawen nga agtrabtrabaho iti ospital.
Para kadagiti careworker, masapul a nagturpos dagiti aplikante iti maysa nga uppat-a-tawen a kurso a mainaig iti siensia (science-related), kas iti nursing ken sabsabali pay a kapada daytoy, ken addaan iti umisu a sertipikasion manipud iti Technological Education Skills Development Authority (TESDA).
Masapul a nasalun-at ti bagi ken panunot dagiti aplikante ken agtawen iti 20 agingga iti 35.
Ibalakad ti POEA kadagiti aplikante nga agparehistroda nga umuna iti online iti www.eregister.poea.gov.ph.
Innayon ti POEA a nasken a maawat dagiti aplikasion agingga iti Hulio 10, 2015.
(Naipablaak iti Bannawag, Hulio 6, 2015 a bilang.)
HULIO 6, 2015
SARITA
6 Earthbound
Fernando B. Sanchez
NOBELA
12 Operation: Drop Venus (20)
Norberto D. Bumanglag, Jr.
16 Siak ni Precious (17))
Juan Al. Asuncion
DANIW
8 Adda Kinakarkarna ti Angin ken ti Tudo Idiay Nabaccayan
Arnold C. Baxa
20 Dua a Daniw
Anna Liza M. Gaspar
37 Nena a Naig ‘Toy Kararuak
Leon C. Pichay
47 Dandaniw a Para Ubbing
Armando D. Diga/ Ariel S. Tabag
SALAYSAY
10 ‘Toy Numo ‘Toy Biang, Diabetiko
Virginia A. Duldulao, Ph.D.
24 Komusta ti Ortograpiatayo?
Neyo Mario E. Valdez
40 Dagiti Peggad nga Itden ti Styrofoam
Reynaldo E. Andres
KOMIKS
26 Gayang ni Lam-ang
29 Aritosan
31 Miks & Tiks
KOLUM
14 Saludsodem ken ni Apo Hues
15 Dear Doc
22 TIPS
23 Haytek!
33 Okeyka, Apong
35 Kastoy, Kapid, Ditoy Hawaii
36 Kosina Ilokana
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
17 Txtm8
18 Siled ti Kararag
19 Wen, Dimo Ipalubos a Ngutngotannaka ti Aso
34 Ammuem Pay Dagitoy
38 Naragsakka Met Laeng iti Trabahom?
39 Ti Gasatmo Ita a Lawas
46 Idi Un-unana a Panawen
June 20, 2015
Sinambong ti Narvacan
SINAMBONG TI NARVACAN. Patupat, kunada idiay La Union, Pangasinan, Isabela, ken Nueva Vizcaya. Sinambong kunada met iti Ilocos Sur kdp. a paset ti Kailokuan. Isu daytoy 'tay kankanen a diket a nakalti. Maipan ti apaglinay a diket iti nalagalaga a naganus a bulong ti niog sa maitabnaw iti malutluto a bennal (ti unas) wenno iti narunaw a tagapulot, no saan a tiempo panagdadapil. Nakapigpigket ken kasulit ti dadduma a kanen ngem nakaim-imas met ken nabanglo gapu iti nakabungonanna a bulong ti niog. Kastoy daytoy lako daytoy nasaldet nga ina iti tiendaan ti Narvacan, Ilocos Sur. Ilaklakona iti P35 ti dua (nagsinggalut) a pedaso. Adda lakona a naukisanen a sinambong tapno saanen a mapigketan ti ima ti mangan. (ROY V. ARAGON)
(Naipablaak iti Bannawag, Hunio 29, 2015 a bilang.)
Modus operandi dagiti illegal recruiter, imballaag ti POEA
Imballaag manen ti Philippine Overseas Employment Administration (POEA) ti panagan-annad dagiti agpangpanggep nga agabrod kadagiti nadumaduma a modus operandi dagiti illegal recruiter a masansan a mangbiktima, nangruna kadagiti tagaprobinsia.
Dinakamat ni POEA Administrator Hans Leo Cacdac ti sumagmamano kadagiti modus operandi dagiti illegal recruiter:
Panamalaybalay. Maikontra daytoy iti pagalagadan ti ahensia a kadagiti opisina laeng a mabalin nga agrekrut ti maysa nga employer.
Panagited iti kuarta. Dagiti lisensiado a recruiter, agpilida kadagiti maikari nga aplikante babaen ti kabaelan, ket saan a karaman ditoy ti panagpasuksok wenno panagited iti kuarta.
Panagsingir iti placement fee. Automatiko nga awan ti placement fee ti domestic helper ken seaman. Dina pay rebbeng a masingir dagiti skilled worker a mapan idiay US, United Kingdom, Ireland, Netherlands, New Zealand ken Canada. Kadagiti saan a nairaman kadagiti nadakamat nga exemptions, masapul a kaibatogan ti makabulan a sueldo ti mabalin a singiren a kas placement fee ken masapul nga adda opisial a resibo manipud iti Bureau of Internal Revenue (BIR).
Panangsisirap iti kinabaknang. Tapno makaawis dagiti illegal recruiter, agipakita daytoy iti adu a kuata, napipintas a lugan, titulo dagiti sanikua wenno retrato ti nasayaat a biag dagiti kunada a naipatuloddan iti abroad.
Panagited iti tiket iti eroplano. Us-usarenda ti panagited iti tiket iti eroplano tapno alaenda ti talek dagiti biktimaenda manipud iti probinsia a papanen ti illegal recruiter iti Manila wenno iti sabali a lugar.
Napartak a proseso. Inlawlawag ni Cacdac a kapartakanen ti 45-aldaw a legal a proseso. Agduaduaka ngaruden no naparpartak ngem iti daytoy ti ikarkari ti recruiter.
Mabalin a beripikaen no lisensiado ti job order iti www.poea.org.ph ken makiuman iti opisina ti POEA iti info@poea.gov.ph. Masirip dagiti lehitimo a bakante a trabaho iti website ti DOLE iti www.phil-jobnet.dole.gov.ph.
Dinakamat ni POEA Administrator Hans Leo Cacdac ti sumagmamano kadagiti modus operandi dagiti illegal recruiter:
Panamalaybalay. Maikontra daytoy iti pagalagadan ti ahensia a kadagiti opisina laeng a mabalin nga agrekrut ti maysa nga employer.
Panagited iti kuarta. Dagiti lisensiado a recruiter, agpilida kadagiti maikari nga aplikante babaen ti kabaelan, ket saan a karaman ditoy ti panagpasuksok wenno panagited iti kuarta.
Panagsingir iti placement fee. Automatiko nga awan ti placement fee ti domestic helper ken seaman. Dina pay rebbeng a masingir dagiti skilled worker a mapan idiay US, United Kingdom, Ireland, Netherlands, New Zealand ken Canada. Kadagiti saan a nairaman kadagiti nadakamat nga exemptions, masapul a kaibatogan ti makabulan a sueldo ti mabalin a singiren a kas placement fee ken masapul nga adda opisial a resibo manipud iti Bureau of Internal Revenue (BIR).
Panangsisirap iti kinabaknang. Tapno makaawis dagiti illegal recruiter, agipakita daytoy iti adu a kuata, napipintas a lugan, titulo dagiti sanikua wenno retrato ti nasayaat a biag dagiti kunada a naipatuloddan iti abroad.
Panagited iti tiket iti eroplano. Us-usarenda ti panagited iti tiket iti eroplano tapno alaenda ti talek dagiti biktimaenda manipud iti probinsia a papanen ti illegal recruiter iti Manila wenno iti sabali a lugar.
Napartak a proseso. Inlawlawag ni Cacdac a kapartakanen ti 45-aldaw a legal a proseso. Agduaduaka ngaruden no naparpartak ngem iti daytoy ti ikarkari ti recruiter.
Mabalin a beripikaen no lisensiado ti job order iti www.poea.org.ph ken makiuman iti opisina ti POEA iti info@poea.gov.ph. Masirip dagiti lehitimo a bakante a trabaho iti website ti DOLE iti www.phil-jobnet.dole.gov.ph.
(Naipablaak iti Hunio 29, 2015 a bilang.)
June 18, 2015
HUNIO 29, 2015
SARITA
6 Anniniwan ti Rehas
Benjamin P. Pacris, Jr.
NOBELA
12 Operation: Drop Venus (19)
Norberto D. Bumanglag, Jr.
16 Siak ni Precious (16)
Juan Al. Asuncion
DANIW
9 3 a Soneto
Honor Blanco Cabie
47 Dandaniw a Para Ubbing
Ryan A. Dulig/ Armando D. Diga
SALAYSAY
10 Ay, Munamon, Nagimaskan!
Virginia A. Duldulao, Ph.D.
20 Saan a Mabalin ni Sen. Grace Poe?
Neyo Mario E. Valdez
24 Iti Hawaii: Wen, Adda Ditoy Dagiti Nakairuaman a Potahe iti Kailokuan
Ric Agnes
40 Ammom No Ania ti Anonang?
Reynaldo E. Andres
KOMIKS
26 Gayang ni Lam-ang (88)
29 Aritosan
31 Miks & Tiks
KOLUM
14 Saludsodem ken ni Apo Hues
15 Dear Doc
22 TIPS
23 Haytek!
33 Okeyka, Apong
35 Kastoy, Kapid, Ditoy Hawaii
36 Kosina Ilokana
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
17 Txtm8
18 Siled ti Kararag
19 Maliklikam Met ti Panagkagat ti Taraken nga Aso
34 Ammuem Pay Dagitoy
37 Saan Koma a Plastik
38 Kastoy ti Epektibo a Panangaramat iti Oras ti Klase
39 Ti Gasatmo Ita a Lawas
46 Idi Un-unana a Panawen
June 14, 2015
Kalpasan ti Pagay, Adda Pay Balatong
KALPASAN TI PAGAY, ADDA PAY BALATONG. Nasiglat dagitoy a mannalon iti Luna, Isabela gapu ta kalpasan ti pannakagapas dagiti rinibu nga ektaria a pagtatalonan iti pagay, ikamatda met ti agwaris iti balatong ket kalpasan ti makabulan, maapitdan ti biit a balatong nga agbalor iti P65 ti tunggal kilo a bukelna. Makaap-apit dagiti mannalon iti 800-1,000 a kilo a bukel iti tunggal ektaria nga aggatad iti P52,000-P65,000. Malaksid a nabalor ken naimas a mapablad ti balatong no tiempo ti panagtutudo, nasamay pay dagiti bulong daytoy a green manure wenno ganagan. (Leilanie G. Adriano)
(Naipablaak iti Bannawag, Hunio 22, 2015 a bilang.)
Summit iti libro a para ubbing: Hulio 21
Kas pangrambak iti 32nd National Children’s Book Day, iwayat ti National Book Development Board (NBDB) iti pannakitinnulong ti Philippine Board on Books for Young People (PBBY) ti summit a napauluan iti “Umuulan ng Libro: Philippine Children’s Book Summit,” itoy Hulio 21, 2015 iti Elements iti Centris iti Quezon City.
Agsarita iti nasao a summit dagiti adda pakainaiganna iti literatura a para ubbing manipud iti pagilian ken iti ballasiw-taaw ket tamingenda dagiti nadumaduma a napapateg a topiko mainaig iti literatura a para ubbing iti pagilian.
Dumar-ay met iti nasao a summit dagiti nadumaduma a publisher iti libro a para ubbing.
Silulukat ti summit kadagiti titser, estudiante, edukador, librarian, publisher, autor, ken ilustrador.
Para iti ad-adu pay nga impormasion mainaig iti summit, mabalin a kontaken ti PBBY iti 352-6765 loc. 204 wenno pbby@adarna.com.ph.
(Naipablaak iti Bannawag, Hunio 22, 2015 a bilang.)
Bully a titser, naisingasing a madusa
No maaprobaran ti gakat ni Sen. Juan Edgardo Angara, ti Senate Bill No. 2793, a mangikalawa iti sakupen ti Anti-Bullying Act, mairamanen dagiti mangisursuro ken dadduma pay nga empleado ti pagadalan a madusa no matakuatan a nakabasolda iti panang-bully kadagiti estudiante.
Kinuna ni Angara nga iti agdama a linteg, ti Akta Republika Blng. 10627 nga am-ammo pay nga Anti-Bullying Act of 2013, dagiti laeng estudiante a mapaneknekan a nang-bully kadagiti padada nga estudiante ti sakupen ti linteg.
Makuna a bullying ti maysa nga aramid, kas sagudayen ti RA 10627, no nakaro daytoy ken maulit-ulit a panangdangran, naisurat man wenno naisao, uray pay babaen ti elektroniko a wagas, wenno naaramid a pisikal, ken aktual a nangisaad iti estudiante tapno agbuteng gapu iti pisikal wenno mental a panangdangran, wenno panangdadael kadagiti alikamen wenno sanikua ti pagadalan a mangibunga iti di natalna nga aglawlaw iti pagadalan.
Iti babaen ti Department of Education (DepEd) Order No. 49, series of 2012, mabalin a maidarum iti kaso administratibo dagiti titser a mang-bully kadagiti estudianteda babaen ti panangpabainda kadagitoy, panangungetda kadakuada iti sango dagiti kaeskuelaanda, ken panangibilinda iti panagtakderda a mangsango iti diding.
Kuna ni Angara a panggep ti SB 2793 nga ipaayan iti ad-adu a ngipen ti DepEd order babaen ti panangdusana iti asino man a titser wenno empleado ti pagadalan nga agbasol iti bullying babaen ti pannakamultana iti di nakurkurang ngem P50,000 ngem di nasursurok ngem P100,000 ken/wenno pannakaibaludna manipud iti innem a bulan agingga iti makatawen.
Kinuna ni Angara nga iti agdama a linteg, ti Akta Republika Blng. 10627 nga am-ammo pay nga Anti-Bullying Act of 2013, dagiti laeng estudiante a mapaneknekan a nang-bully kadagiti padada nga estudiante ti sakupen ti linteg.
Makuna a bullying ti maysa nga aramid, kas sagudayen ti RA 10627, no nakaro daytoy ken maulit-ulit a panangdangran, naisurat man wenno naisao, uray pay babaen ti elektroniko a wagas, wenno naaramid a pisikal, ken aktual a nangisaad iti estudiante tapno agbuteng gapu iti pisikal wenno mental a panangdangran, wenno panangdadael kadagiti alikamen wenno sanikua ti pagadalan a mangibunga iti di natalna nga aglawlaw iti pagadalan.
Iti babaen ti Department of Education (DepEd) Order No. 49, series of 2012, mabalin a maidarum iti kaso administratibo dagiti titser a mang-bully kadagiti estudianteda babaen ti panangpabainda kadagitoy, panangungetda kadakuada iti sango dagiti kaeskuelaanda, ken panangibilinda iti panagtakderda a mangsango iti diding.
Kuna ni Angara a panggep ti SB 2793 nga ipaayan iti ad-adu a ngipen ti DepEd order babaen ti panangdusana iti asino man a titser wenno empleado ti pagadalan nga agbasol iti bullying babaen ti pannakamultana iti di nakurkurang ngem P50,000 ngem di nasursurok ngem P100,000 ken/wenno pannakaibaludna manipud iti innem a bulan agingga iti makatawen.
(Naipablaak iti Bannawag, Hunio 22, 2015 a bilang.)
HUNIO 22, 2015
SARITA
6 Ti Paboksing Idiay Baduang
Hilario A. Espiritu, Jr.
NOBELA
12 Operation: Drop Venus (18)
Norberto D. Bumanglag, Jr.
16 Siak ni Precious (15)
Juan Al. Asuncion
DANIW
9 Dua a Daniw
Cherry Hazel Y. Reyes
47 Dandaniw a Para Ubbing
Armando D. Diga/Jobert M. Pacnis
SALAYSAY
10 Padasem Daytoy Ladderized Education Program
Gregorio T. Amano
28 Saan nga Ang-angaw ti Kinabileg Dagiti Sabsabong (2)
Virginia A. Duldulao, Ph.D.
30 Kabaelam ti Agbalin a Kampeon nga Ama
Fernando B. Sanchez
40 Pagpakan iti Itik? Makainut iti Napaglaok a Tuyo ken Bisukol
Reynaldo E. Andres
KOMIKS
21 Gayang ni Lam-ang (88)
24 Miks & Tiks
26 Aritosan
KOLUM
14 Saludsodem ken ni Apo Hues
15 Dear Doc
20 Haytek!
32 TIPS
33 Okeyka, Apong
35 Kastoy, Kapid, Ditoy Hawaii
36 Kosina Ilokana
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
17 Txtm8
18 Siled ti Kararag
19 Kasano a Mapasardeng ti Panagkutkutkot ti Aso?
34 Ammuem Pay Dagitoy
37 Panangpaksiat Kadagiti Sipet
38 “Naasi Kadagiti Kaeskuelaanna…”
39 Ti Gasatmo Ita a Lawas
46 Idi Un-unana a Panawen
June 7, 2015
Natamalis a Bayyek
NATAMALIS A BAYYEK. “Nagimas man, adi,” kinuna ni Manang Herminia Iday a taga-Barangay San Miliano, San Emilio, Ilocos Sur kalpasan nti panangramanna iti natamalis wenno naipaksiw a bayyek (tadpole) ti tukak. Nalaokan dagiti bayyek iti naiwa a sibuyas, natadtad a laya, asin ken suka sa nabalkot iti bulong ti saba sakbay a nailuto. Kadagitoy a tiempo ti panagadu ti bayyek; maala dagitoy iti igid ti karayan ken kadagiti pilaw iti talon. (Ricardo Raguini)
(Naipablaak iti Bannawag, Hunio 15, 2015 a bilang.)
Nakurapay a pamilia, ilislista ita ti DSWD
Madama nga ilislista ti Department of Social Welfare and Development (DSWD) no asino dagiti nakurapay a pamilia iti sapasap a pagilian.
Daytoy ti maikadua a panangiwayat ti DSWD iti panagilista iti babaen ti National Household Targeting System for Poverty Reduction (NHTS-PR) wenno “Listahanan” nga agpanggep a mangammo no asino dagiti nakurapay a Filipino.
Adda dagiti imbaon ti DSWS a field staff members nga agurnong iti datos manipud kadagiti amin nga agindeg kadagiti barangay kadagiti probinsia ket kidkiddawen ti DSWD ti pannakaited koma kadagiti field staff members dagiti umisu a sungbat kadagiti saludsodda.
Kuna ti DSWD a mausarto dagiti datos a maukkon iti pannakaitudo dagiti pamilia a rumbeng a maipaayan iti tulong wenno serbisio manipud iti gobierno.
Iti agdama, kuna ti DSWD a nakaipatuloden iti nasurok a 20,000 a field staff members nga agukkon iti datos ken maisagsagana ti pannakaipatulod ti nayon a 27,000 a field staff members tapno makompleto ti pannakaamiris ti kasasaad ti mapan a 15.3 a milion a pamilia iti uneg ti 11 a bulan.
Kadagiti dadakkel nga ili ken siudad, naibilin laeng kadagiti field workers ti panagukkonda kadagiti datos kadagiti pagdudupudopan dagiti nakurapay.
Idi 2009, inangay ti DSWD ti umuna nga assessment kadagiti nakurapay a kaamaan, a nakaituduan ti mapan a 3.2-milion a nakurapay a kaamaan manipud iti 10.9-milion a kaamaan a napagsaludsodan.
(Naipablaak iti Bannawag, Hunio 15, 2015 a bilang.)
Daytoy ti maikadua a panangiwayat ti DSWD iti panagilista iti babaen ti National Household Targeting System for Poverty Reduction (NHTS-PR) wenno “Listahanan” nga agpanggep a mangammo no asino dagiti nakurapay a Filipino.
Adda dagiti imbaon ti DSWS a field staff members nga agurnong iti datos manipud kadagiti amin nga agindeg kadagiti barangay kadagiti probinsia ket kidkiddawen ti DSWD ti pannakaited koma kadagiti field staff members dagiti umisu a sungbat kadagiti saludsodda.
Kuna ti DSWD a mausarto dagiti datos a maukkon iti pannakaitudo dagiti pamilia a rumbeng a maipaayan iti tulong wenno serbisio manipud iti gobierno.
Iti agdama, kuna ti DSWD a nakaipatuloden iti nasurok a 20,000 a field staff members nga agukkon iti datos ken maisagsagana ti pannakaipatulod ti nayon a 27,000 a field staff members tapno makompleto ti pannakaamiris ti kasasaad ti mapan a 15.3 a milion a pamilia iti uneg ti 11 a bulan.
Kadagiti dadakkel nga ili ken siudad, naibilin laeng kadagiti field workers ti panagukkonda kadagiti datos kadagiti pagdudupudopan dagiti nakurapay.
Idi 2009, inangay ti DSWD ti umuna nga assessment kadagiti nakurapay a kaamaan, a nakaituduan ti mapan a 3.2-milion a nakurapay a kaamaan manipud iti 10.9-milion a kaamaan a napagsaludsodan.
(Naipablaak iti Bannawag, Hunio 15, 2015 a bilang.)
Cortez, baro a presidente ti GUMIL Ilocos Sur
Nabotosan ni Arsenio Cortez, 2004 Pedro Bucaneg awardee, a baro a presidente ti GUMIL Ilocos Sur, ti gunglo dagiti mannurat iti Ilocos Sur, iti naangay nga eleksion ti gunglo itay Mayo 30, 2015 iti Ihawan sa Caoayan, Caoayan, Ilocos Sur.
Kakadua ni Cortez a nabotosan ken agtakem iti dua a tawen dagiti sumaganad: Rodie Taan (Bise Presidente), Alma Somera (Sekretaria), Mercedes Llanes (Tesorera), Aurelia Tabbada (Katulongan a Tesorera), Bernadeth Canoy (Auditor), Rey Afroilan (Manarawidwid), Mancielito S. Tacadena (Agirakurak); dagiti direktor: Robert Alicias, Joe Somera, Charlie Pinto, Edward Antonio, Anastacio Tadios, Rogelio Valdez, Jr., ken Rudy Tabaco. Ni Edilberto Angco ti Ex-Officio Officer.
Napili met a mammagbaga da Ben Pacris, Danilo Bautista, Eliseo B. Contillo, Neyo Mario E. Valdez ken Artemio Raguindin. (GF Secretariat)
(Naipablaak iti Bannawag, Hunio 15, 2015 a bilang.)
Kakadua ni Cortez a nabotosan ken agtakem iti dua a tawen dagiti sumaganad: Rodie Taan (Bise Presidente), Alma Somera (Sekretaria), Mercedes Llanes (Tesorera), Aurelia Tabbada (Katulongan a Tesorera), Bernadeth Canoy (Auditor), Rey Afroilan (Manarawidwid), Mancielito S. Tacadena (Agirakurak); dagiti direktor: Robert Alicias, Joe Somera, Charlie Pinto, Edward Antonio, Anastacio Tadios, Rogelio Valdez, Jr., ken Rudy Tabaco. Ni Edilberto Angco ti Ex-Officio Officer.
Napili met a mammagbaga da Ben Pacris, Danilo Bautista, Eliseo B. Contillo, Neyo Mario E. Valdez ken Artemio Raguindin. (GF Secretariat)
(Naipablaak iti Bannawag, Hunio 15, 2015 a bilang.)
June 6, 2015
HUNIO 15, 2015
SARITA
6 Ti Ayat ni Martha
Ronelyn B. Ramones
NOBELA
12 Operation: Drop Venus (17)
Norberto D. Bumanglag, Jr.
16 Siak ni Precious (14)
Juan Al. Asuncion
DANIW
26 Kas Kuna Dagiti Nataengan
Charles B. Tuvilla
47 Dandaniw a Para Ubbing
Delfin P. Dumayas/Nick Harold R. Gajonera
SALAYSAY
10 Napateg Kadi Pay Laeng Dagiti Simbolo ti Kallaysa?
Fernando B. Sanchez
20 Saan nga Ang-angaw ti Kinabileg Dagiti Sabsabong
Virginia A. Duldulao, Ph.D.
40 Nasamay ti Tubbog ti Sunflower a Pestisidio
Reynaldo E. Andres
KOMIKS
27 Gayang ni Lam-ang (88)
30 Aritosan (138)
32 Miks & Tiks
KOLUM
14 Saludsodem ken ni Apo Hues
15 Dear Doc
22 TIPS
23 Okeyka, Apong
35 Kastoy, Kapid, Ditoy Hawaii
36 Kosina Ilokana
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
17 Txtm8
18 Siled ti Kararag
19 No Agkutkot ti Aso, Ikalinanto ti Amona?
24 Naimulan ti “Bannawag @ 80 Tree” iti Kalinga
34 Ammuem Pay Dagitoy
37 Panangimaton iti Pagtaengan
38 Hay, Naladaw Manen ni Kator!
39 Ti Gasatmo Ita a Lawas
46 Idi Un-unana a Panawen
Subscribe to: Posts (Atom)


text:
Dagiti Mapukpukaw a Kannawidan-Paskua
Mapukpukaw ti POSADA ken NIÑO JESUS VISITACION a tradision ti Kailokoan ken kas paset ti selebrasion ti paskua. Napateg met dagitoy a tradision ta degdeganna ti pammati, nga agayat ken agserbi.
Mapukpukaw ti termino nga innak inaramat. Kayatna a sawen, nga adda pay laeng ti posibilidadna a sibibiag dagitoy kadagiti lugar a saanko a naadakan wenno saanko a kabisado iti kustumbreda iti panangselebrarda ti paskua. Nalabit nga adda nalabit nga awanen.
Mapukpukaw. Posible a naisardeng. Wenno insardengen. Naginanan. Naturog. Awan iti mangannong wenno mangaramid kadagitoy? Posible met a kasta. Posible pay ti kinaawan iti interest dagiti maseknan iti panangipatungpal wenno mangannong kadaytoy. No adda ti makunkuna nga interest, saan a masasaan nga adda nga adda latta met a ti tumaud a mangannong ken mangipatungpal kadagitoy. Dayta interest ti manginaw ken mangipasngay kadagiti mangannong. Ipatay ti maysa a banag wenno selebrasion ti kinaawan iti interest dagiti maseknan. isu nga adda dagiti aginana a tradision.
Posible met a ginaburanen dagitoy a tradision iti komersialisasion iti panangselebrar ti paskua. Nadangkok la unay ti komersialisasion iti paskua. Pukawenna ti anag wenno kaipapanan dagiti napapateg nga ispiritual a bambanag. Pinagbalinna a materialistiko ti tao. Itoy a kinamaterialistiko ti nangin-inut a nangpukaw kadagitoy a napapateg a tradision ti paskua. Posible met daytoy. Ken adu pay ngata a factor iti pannakapukaw daytoy. Kas iti gubat.
Iti Maika-2 a Gubat Sangalubongan, ti maysa a factor a nangpukaw kadagitoy a dua a tradision a nadakamat. Ta ania a rason?
Nadangkok ti gubat. Nalabit a natay iti gubat dagiti kangrunaan a mangipatpatungpal kadagitoy a tradision. Nalabit a natay iti gubat dagiti kangrunaan nga impormante kadagitoy a tradision. Isu a napukaw dagiti sources wenno taudan ti impormasion no kasano nga ipatungpal ken aramiden dagitoy dua a tradision.
Kas iti nasukisoktayo, maar-aramid, kapades iti panangaramid ni Ilokano ti Posada ken Niño Jesus Visitacion idi sakbay ti Maika-2 a Gubat Sangalubongan.
Iti panangbatokko ti dan-aw ti lagip ti napalabas, ubbaw ti maiyaonko a nasaksiak dagitoy. Awan a talaga iti malagipko. Kas nakunakon, nalabit a dayta dakkel a gubat iti rason ta naipasngay datao iti nasurok a maysa a dekada iti napalabas kalpasan dayta a gubatgubat.
Isu a maibilangak met kadagiti napukawan.
Nupay kasta, iti kinamanagbasabasatayo, ken iti panagsuksukisoktayo kadagiti posible a suraten, nasagangtayo dagitoy POSADA ken NIÑO JESUS VISITACION.
Nagtalinaed laeng a di rimmangpaya nga impormasion dagitoy. Daytoy ti kangrunaan a dinaleb ti komersialisasion. Saanen a tao iti mangaramid no di ket ti representasionen itoy.
Ania aya ti Niño Jesus Visitacion?
Ania aya ti posada?
Ti Niño Jesus Visitacion. Tradision nga insangpet dagiti Kastila. Dagiti Kastila a nangiyeg ti Kristianismo ditoy pagilian. Isuda ngarud iti timmawidan wenno nangallatiwan kadagitoy a tradision.
Ti Niño Jesus Visitacion ket aramid a panangipasiar ti estatwa ni ubing a Jesus (Niño Jesus) kadagiti kabalbalayan. Adda pay ti kakuyogna a banda-musiko.
Kas iti insurat da Reynaldo Alejandro ken Maria Chorengel iti libroda a. Pasko: The Philippine Christmas Philippines ken impablaak ti National Bookstore, Inc. and Anvil Publishing, Inc., 1998.
Dagiti sinuratda da Alejandro ken Chorengel ket direkta nga intudoda a tradision ni Ilokano daytoy wenno dagiti probinsia iti Amianan a Luzon.
Idi ubbingkami, wen, adda met ti mangipaspasiar iti estatwa ni Niño Jesus, maysa a lakay. Naisem ken naparagsit a lakay. No kasta a sumungaden daytoy a lakay, agiinnunakamin a mapan umagep iti estatwa ni Niño Jesus. Bendisionannakamin ti lakay nga umis-isem. No saan met ket iggamanna ti tuktok ti tunggal maysa nga agkatkatawa. Santo pumanaw a siraragsak. Kasta laeng. Ngem paskua man ken saan ket umay daydi a lakay. Maymaysana. Awan ti banda-musiko a kaduana. Pasiarenna dagiti purok ken barbario, kas masansan nga isungbatna no amadenmi no sadino iti turongenna. Ngem saan a kastoy dayta Niño Jesus Visitation a tradision.
Nalabit a ti lakay ket maysa a panata daydi nga inar-aramidna tapno dakami nga ubbing idi ket saan a mangliplipat. Nga isu ti napasamak. A dayta bukel ti pammati nga inna immula iti naganus a panunotmi ket rimmangpaya, agingga ita.
Ti Niño Jesus Visitation, ket mapasamak manipud iti baro a tawen agingga iti konselebrasion ti Tallo a Magos wenno Tallo nga Ari. Saan a maymaysa a tao iti mangawit no di ket sangkapurokan wenno sangkagimongan nga agdaydayaw ken Jesus. Dumagasda kadagiti balay a malabsanda. Makanta dagiti ayug-paskua ken ti Salve Regina. Amin a kameng ti pamilia ket umagep iti estatwa ni Niño Jesus ken mangiyawatda metten iti ‘kuros’ wenno ‘kurkuros.’
Manen, kuros wenno kurkuros ti nariingak a pangawag kadayta daton wenno ited iti simmangbay a Jesus. Ited dayta kadagiti maseknan wenno kadagiti nangipatungpal. Aniaman ti ited, kuarta (a kaadduanna, siempre) wenno in kind. Alay kadagiti Anggalog.
No malpas iti maysa a balay, mapanto manen a iti sumaruno a balay. No mangrugi daytoy iti baro a tawen ken aggibus iti paskua ti tallo nga ari, bale innem nga aldaw ti kapaut daytoy a tradision. Ket no ti maysa a barangay laeng iti pakapasamakan kadaytoy, siguro a, ket, napasiar aminen a balbalay, saan?
Ngem ita? Adda kadi pay daytoy a tradision?
Ania ti Posada?
Wenno Los Posadas iti Kastila?
Sangkagimongan a Krisitianismo iti mangar-aramid itoy. Uray iti sabali a pagilian. Ket agsipud ta nain-Kastilaan ti kaaduan a balikas iti Iluko, naadaptar ngarud met manipud iti Los Posadas ti Posada.
Ti Posada, isu ti representasion wenno panangiparang iti natividad. Daydiay panangsapsapul dagiti agassawa a Jose ken Maria iti maturoganda kadaydi a rabii a dandanin maipasngay ni Jesus. Agsapulda iti pagdagusan. Awan ti masarakanda ta pasig a napnapno. Agingga nakagtengda iti maysa a koral. Ket sadiay kuluong a naipasngay ni ubing a Jesus.
Maysa kadagiti uppat a ramen ti Daigon daytoy iti Kabisayaan. Iti Cavite, Pananawagan, kunada met. Ige-ige iti Bohol. Kadagiti dadduma a probinsia iti Katagalogan, isu daytoy tay’ Panunuluyan.
(Dayta Panunuluyan ti naikabil kadagiti libro iti Panitikan. Awan kadagiti dadduma a bersion, lalo ti Posada. Isu a makuna, nga unfair, nga awagan iti Panitikang Filipino, no dagiti laeng sinurat dagiti Anggalog ti maiyadal. Saanmi nga ayunan daytoy a sistema ti kurikulom iti edukasion iti Filipinas.)
Ti ritual ti Posada. Iti panaglabas ti panawen, timmaud dagiti belen kadagiti balbalay. Daydiay representasion a panagbirbirok da Jose ken Maria iti pagdagusan ket naidisso. Adda ti belen iti tunggal balay weno sumagmamano a balay. Kas representasion ti natividad.
Dumteng met itan dagiti peregrinos ken peregrinas wenno dagiti mapan makipaskua. Ub-ubbing, agtutubo wenno nataengan. No pinastrek ida dagiti makimbalay, mapasamak iti panaglualo, lalo iti Sto. Rosario. Panagkanta kadagiti ayug-paskua. Kalpasan daytoy, pannangan!
No amirisen a nalaing, makitatayo ti kinaadda ti evolution ti caroling. Manipud iti posada a sumrek iti balay ken agkanta, iti laengen ruar iti pagkantaan ken urayen ti ited nga aginaldo. No pinastrek ti makimbalay dagiti agkerol, kaan daytan!
Napintas ti paskua. panawen ti pangisagut ken panawen iti ragragsak. Ngem saan koma a liplipatan ti pudpudno a kaipapanan dagitoy a selebrasion, paskua, piesta, ritual ken tradision. Aramidentayo man dagitoy, saan a kas nakaugalian no di ket aramiden a kas mangpatibker ti pammati.
Ti addaan iti natibker a pammati, narigat a yaw-awan ti kumaw a balikas dagiti managkurimaong kadagiti kararua. #
Wednesday, December 24, 2008
Saturday, December 20, 2008
PASKO NG HIMAGSIKAN
Pasko ng Himagsikan
Sing-tamis ng sidles orens
ang ngiti ni Gabriela, 30.
May glorya ang mga matang maningning
at nakakahawa ang sigla, sipag at tiyaga.
Makulay ang pangarap ng balo sa anak
sa dalang pag-asa ng plantasyon ng orens.
Maginaw man ang umaga ng Brgy. Didipio,
mahimbing ang tulog ang bayan ng Kasibu;
ang Malabing Valley ay luntiang paraiso.
Paskong-pasko noo’y nag-iiyak ang Ifugao,
sinagpang daw ng minahan ng dayuhan
ang hinuhubdan-inaabusong paraiso.
Kumulo ang dugo sa inis.
Napipi sa mga tanong di masagot-sagot.
Di malunok ang agam-agam:
ang kinabukasan ng anak,
ang panangis ng mga katutubo,
ang pagwasak ng Didipio,
ang pagguho ng kapayapaan ng Kasibu.
At kailan lang, nagbayo ang dibdib, malakas
sumayaw daw si Gabriela ng bangibang.*
Ay, ang tikom na kamao ng mga api’y
nagsilang na naman ng kulog ng tag-araw.
Paulit-ulit ang kasaysayan
ng mga maralitang katutubo.
Lagi na lang dinadampot sa kangkongan,
ang kakarampot na subo’y inaagawan.
Lagi na lang inaapakan ng mga makapangyarihan;
lagi na lang ibinebenta sa mga dayuhan.
Umiiyak ang bukas:
sa taghoy ng bilanggong
nagpupumilit makawala sa kadena;
alam na alam may sinungaling
na nagbebenta ng kaluluwa.
Masdan ang mukha ng bukas:
malalaman mo kung sinong Hudas
ang nagkanulo ng bayan mo;
bigyan ng tubig, natitiyak ko
iinumin mo ang ‘yong luha sa habag.
Pakinggan ang salita ng bukas:
mga kataga ng karunongan
apuy ng himagsikan,
walang himala, walang himala
siya’y nadapa at nangangapa…
*bangibang – an Ifugao war dance; a declaration of war
Saturday, December 13, 2008
Paskuan, Ninong, Agawid Kadi Ni Daddy?
Puraw manen dagiti rabiik ita a paskua
No dinnot’ ken sinot’ pakiaginaldoan iti sungbat
Ti mawaw naganus a muging ni Armando.
Krus lattat’ iborda ti rinibu a dagum iti konsensia
Ta diak maited nga aginaldo ti kinaagpaysu
Iti agkerkeroling mabisin iti kinapudno.
Siak ti belen a nagiddaan sandi ti bara ti arakop
Ken rusrusodan ti dissuor ti sainnek
Ngem awan dila ti parol kadagiti balikas-lawlawag
Nagkerolingak napan a tawen iti daniw ni Emman Lacaba
Indayak iti noche buena dagiti balikas a naaginaldoan
Ngem di naalimon agedad lima ti imbuksilan.
Dina maawatan ti kawar iti ngulayngulay ti Kaigorotan.
Dina maawatan panagampayag ti ulemshew iti Cordillera.
Dina maawatan a nasken a gaburan ti ama temtem a panawanna.
Kas ay-ayo, subuak no kua ti naganus a nakem
Kadagiti sabongsabongan-tinagapulotan a balikas
Iti SM, Jolibee, Mc Do ngem di agtik-ab kuselan a ray-aw.
Ngamin nagresidensian iti mugingnat’ saludsod
“Paskuan, Ninong, agawid kadi ni Daddy?”
“Agawid, balong, wen, agawid ita paskua…”
Nagarteak idi, agarteak manen ita, ken ‘to manen’?
Maysa met naindaklan nga arte ti panaglibak
Ti arte a panangapput mulagat ti kinapudno.
Ti kinaagpaysu, kinnan ti Karayan Chico
Ti nalayog a saleng a napintaan nalabaga a krus
Maikatlon daytoy a paskua a lumabas…
Tuesday, December 02, 2008
Kayokayo, Baribari
Kayokayo, baribari, tagtagari!
Lumabaskam’ apo, ditoy pagarianyo…
Dakami ti lasag ken dara
Ti nakalibas a balud a balikas
A rebelde iti mahika
Dagiti marmarna iti trono…
Inkam dita pagbutbutngan a sirok
Ti duog a balite ti di maiwagat a basol
Tapno yatang ti dalem ken luppo
Ti kurarayan a pluma
Ken binagkal a kinapudno
Iti sarukang linak ken pia
A pangdundonanmi ti kararua
Ti pasientemi a naidalit iti sakit
Iti ikamen panagtuok ken rigat…
Isu a palabsendakam’ apo
Ta awitmi ti namnama a sukal
Ti nakasalapon nga ilimi…
Fiat justitia, ruat caelum
Ad majorem Dei gloriam
-JAIME M. AGPALO, JR.
Brgy. Pangascasan, Sual
Pangasinan
Ti daniw a para iti naan-annongan nga ili ken naipablaak iti Bannawag, Hunio 26, 2000


text:
Listaan dagiti kodigo ti ISO 639-2
Ti ISO 639 ket agasmang dagiti internasional ng aalagaden a mangilista dagiti ababa a kodigo para kadagiti nagan ti pagsasao. Ti sumaganad ket kompleto a listaan dagiti tallo a letra a kodigo a naipalawag iti maiakdua a paset (ISO 639-2) iti alagaden, a mairaman dagiti maitutop a dua a letra a (ISO 639-1) a kodigo no adda dagitoy.
No adda dagiti dua a kodigo ti ISO 639-2 ti naited iti tabla, ti adda iti asterisko ket isu ti bibliograpiko a kodigo (kodigo B ) ken ti sabali ket ti terminolohiko a kodigo (kodigo ti T).
Dagiti naikabkabil iti batong ti Nota ket mangibaga ti:
- dagiti taga-ugma a pagsasao (awanen manipud idi kina-ugma a panawen);
- urnong dagiti pagsasao;
- dagiti naaramid a pagsasao;
- dagiti pagsasao nga awanen iti nabiit a panawen;
- dagiti naipakasaritaan a pagsasao (naisangayan manipud ti moderno a porma);
- dagiti makro a pagsasao.
Ti alagaden ket mangiraman met kadagiti kodigo para kadagiti naisangayan a situasion:
mis, para kadagiti "saan a naikodigo a pagsasao";
mul, para kadagiti "nadumaduma a pagsasao";
qaa-qtz, ti sakop a naireserba para iti lokal a panag-usar.
und, para iti "di naikeddeng";
zxx, para iti "awan ti lingguistiko a linaon, saan a maipakat";
*Dagiti sinonimo para dagiti panangipakat a terminolohia (ISO 639-2/T) ken para kadagiti *panangipakat a bibliograpiko (ISO 639-2/B)
Dagiti nagibasaran[urnosen | urnosen ti taudan]
- "Rehistrasion a Turay ti ISO 639-2". Biblioteka iti Kongreso.
- "Dagiti Tabla ti Kodigo ti ISO 639". SIL International.


text:
Ania ti Kuna ti Biblia Maipapan iti Krismas?
Sungbat ti Biblia
Awan ti mabasa iti Biblia a petsa ti pannakayanak ni Jesus, ken saan met a naibilin a selebrarantayo ti pannakayanakna. Kuna ti McClintock and Strong’s Cyclopedia: “
Saan nga imbilin ti Dios ti panangrambak iti Krismas, ken saan met a naibatay daytoy iti Baro a Tulag.”
No kitaentayo ti pakasaritaan ti Krismas, maammuantayo a nagtaud dayta iti pagano a narelihiosuan a ritual. Kuna ti Biblia a mapagpungtottayo ti Dios no agdayawtayo kenkuana iti wagas a dina anamongan.—Exodo 32:5-7.
Ti nagtaudan dagiti kaugalian iti Krismas
Panangrambak iti pannakayanak ni Jesus: “
Saan a rinambakan dagiti nagkauna a Kristiano ti pannakayanak ni [Jesus] gapu ta ibilangda a kaugalian dagiti pagano ti panangrambak iti pannakayanak ti siasinoman.”—The World Book Encyclopedia.
Disiembre 25: Awan ti pammaneknek a daytoy ti aldaw a pannakayanak ni Jesus. Mabalin a pinili dagiti lider ti simbaan daytoy a petsa tapno maigiddan kadagiti pagano a piesta a maang-angay iti panawen ti winter solstice.
Panagsisinnukat iti regalo, panagraragsak, panagpapangan: Kuna ti The Encyclopedia Americana: “
Adu a nakaugalian a ragragsak iti Krismas ti natulad iti Saturnalia, maysa a piesta dagiti Romano a maramrambakan iti tengnga ti Disiembre. Kas pagarigan, daytoy a rambak ti namunganayan ti nalabor a piesta, panagsisinnagut, ken panangsindi kadagiti kandela.” Kuna ti Encyclopædia Britannica a “
maisardeng amin a trabaho ken negosio” kabayatan ti Saturnalia.
Christmas lights: Sigun iti The Encyclopedia of Religion, ar-arkosan dagiti taga-Europa dagiti pagtaenganda “
kadagiti silaw ken nadumaduma a kita ti evergreen” kas panangrambak iti winter solstice ken panangabug kadagiti dakes nga espiritu.
Mistletoe, holly: “
Mamati dagiti Druid nga adda pannakabalin ti mistletoe. Mapagdaydayawan ti evergreen holly tapno agsubli ti init.”—The Encyclopedia Americana.
Christmas tree: “
Gagangay ti panagdaydayaw iti kayo kadagiti pagano a taga-Europa, ken nagtultuloy dayta uray idi nakombertedan iti Kristianismo.” Ti maysa kadagiti pamay-an a nagtultuloy ti panagdaydayaw iti kayo ket ti kaugalian a “
panangikabil iti Christmas tree iti pagserkan wenno uneg ti balay iti panawen ti lam-ek.”—Encyclopædia Britannica.


text:
Naisalaysay Kadi iti Biblia ti Intero a Pakasaritaan ni Jesus?
Mabalin ngata a nakalasat ni Jesus ket saan nga agpayso ti kuna ti Biblia a natay idiay Golgotha? Posible ngata nga inasawana ni Maria Magdalena ken naaddaanda iti annak? Wenno nagbiag ngata kas ermitanio nga inlaksidna dagiti amin a pagragsakan iti biag ditoy daga? Posible ngata a nangisuro kadagiti doktrina a maisupadi iti mabasatayo iti Biblia?
NAGSAKNAP dagita a pattapatta kadagiti naglabas a tawen, a ti maysa a makagapu ket ti panangitandudo dagiti nalatak a pelikula ken nobela. Malaksid iti parparbo nga estoria, adu met a libro ken artikulo ti nangitampok kadagiti apokripa a sursurat * manipud maikadua ken maikatlo a siglo K.P. Ipalgak kano dagita a sursurat dagiti detalye maipapan ken Jesus a naikkat kadagiti Ebanghelio. Umiso ngata dagita? Masiguradotayo kadi nga ibaga kadatayo ti Biblia ti intero ken pudpudno a pakasaritaan ni Jesus?
Tapno masungbatantayo dagita a saludsod, makatulong no usigentayo ti tallo a nagpateg a punto. Umuna, kasapulan nga ammuentayo dagiti napateg nga impormasion maipapan kadagiti lallaki a nangisurat kadagiti Ebanghelio ken no kaano nga insuratda dagita. Maikadua, masapul nga ammuentayo no siasino ti nangikeddeng no ania laeng ti mairaman iti Kasuratan ken no kasano. Maikatlo, kasapulan a maammuantayo ti sumagmamano a pakasaritaan dagiti apokripa a sursurat ken no kasano a naiduma dagita kadagiti kanonikal a sursurat. *
Kaano a Naisurat ti Kristiano a Griego a Kasuratan ken Siasino Dagiti Nangisurat?
Sigun kadagiti dadduma a reperensia, naisuraten ti Ebanghelio ni Mateo idi agarup 41 K.P., walo a tawen kalpasan ti ipapatay ni Kristo. Adu nga eskolar ti mangipapan a naladladaw ti pannakaisurat dagita, ngem nagtutunos ti imbagada a naisurat ti amin a libro ti Kristiano a Griego a Kasuratan kabayatan ti umuna a siglo K.P.
Sibibiag pay laeng idi dagiti nakaimatang iti panagbiag, ipapatay, ken panagungar ni Jesus isu a kabaelanda a patalgedan dagiti salaysay ti Ebanghelio. Nalakada la nga ibutaktak no adda aniaman a di umiso nga impormasion. Imbaga ni Propesor F. F. Bruce: “Ti maysa kadagiti nabileg a pakagutugotan iti panangasaba idi dagiti orihinal nga apostol isu ti pannakisaritada kadagiti banag nga ammo dagiti agdengdengngeg. Saanda laeng a kinuna, ‘Saksikami kadagita a banag,’ no di ket kinunada, ‘kas iti pagaammoyo met a mismo’ (Aramid 2:22).”
Siasino dagiti mannurat iti Kristiano a Griego a Kasuratan? Karaman ti dadduma kadagiti 12 nga apostol ni Jesus. Dagitoy ken ti dadduma pay a mannurat ti Biblia, kas ken Santiago, Judas, ken nalabit ni Marcos, presenteda idi nabuangay ti kongregasion Kristiano iti aldaw ti Pentecostes idi 33 K.P. Amin dagita a mannurat a pakairamanan ni Pablo ket nakikaykaysa iti damo a bagi a manarawidwid iti nagkauna a kongregasion Kristiano. Dayta a bagi ket buklen dagiti apostol ken panglakayen idiay Jerusalem.—Aramid 15:2, 6, 12-14, 22; Galacia 2:7-10.
Imbilin ni Jesus kadagiti pasurotna nga itultuloyda ti inrugina a panangasaba ken panangisuro. (Mateo 28:19, 20) Kinunana pay: “Ti agimdeng kadakayo agimdeng met kaniak.” (Lucas 10:16) Kanayonanna, inkarina a ti nasantuan nga espiritu ti Dios wenno aktibo a puersa ti mangted kadakuada iti bileg tapno maaramidanda dayta a trabaho. Nabatad ngarud a bembendisionan ti nasantuan nga espiritu ti Dios dagiti apostol wenno dagiti nasinged a katrabahuanda. Gapuna, no adda sursurat nga aggapu kadakuada, sidadaan nga awaten dagiti nagkauna a Kristiano dagita a surat kas liblibro nga addaan autoridad.
Dadduma a mannurat ti Biblia pasingkedanda a dagiti padada a mannurat ket addaan iti autoridad ken pinaltiingan ti Dios. Kas pagarigan, tinukoy ni apostol Pedro dagiti surat ni Pablo ken imbilangna dagita kas paset ti “dadduma a Kasuratan.” (2 Pedro 3:15, 16) Iti biang met ni Pablo, binigbigna a ti Dios pinaltiinganna dagiti apostol ken dadduma a propeta a Kristiano.—Efeso 3:5.
Gapuna, nabatad a mapagtalkan ken autentiko dagiti naisalaysay iti Ebanghelio. Saan la a basta sarsarita wenno sariugma dagita. Siaannad a nairekord dagita a salaysay, a naibatay iti imbaga dagiti aktual a nakakita ken insurat dagiti lallaki nga inwanwan ti nasantuan nga espiritu ti Dios.
Siasino ti Nangikeddeng no Ania ti Mairaman iti Kasuratan?
Sigun iti dadduma nga autor, sumagmamano a siglo kalpasan dagiti pasamak a naisalaysay iti Kristiano a Griego a Kasuratan, maysa a naturay a relihion nga impasdek ni Emperador Constantino ti nangikeddeng no ania dagiti mairaman iti dayta a Kasuratan. Ngem saan a kasta ti ipakita ti kinapudno.
Kas pagarigan, usigem ti kinuna ti Propesor ti Church History a ni Oskar Skarsaune: “Saan a ti aniaman a konsilio ti simbaan wenno asinoman nga indibidual ti nangikeddeng no ania ti mairaman wenno saan a mairaman a sursurat iti Baro a Tulag . . . Agminar ken maitutop unay ti pagibatayan: Ti naibilang a mapagtalkan a sursurat manipud idi umuna a siglo K.P. ket dagiti laeng pagaammo nga insurat dagiti apostol wenno dagiti katrabahuanda. Saan a nairaman ti dadduma a sursurat wenno makunkuna nga ebanghelio a naisurat kalpasan dayta a siglo . . . Nabayagen a nakompleto dayta a proseso sakbay pay ti tiempo ni Constantino ken sakbay pay ti panangipasdekna iti naturay a relihion. Ti relihion dagiti martir, saan ket a ti naturay a relihion, ti nangikeddeng no ania ti mairaman iti Baro a Tulag.”
Maipapan iti dayta, kastoy ti inkomento ni Ken Berding, maysa a propesor a naipamaysa iti panangadal iti Kristiano a Griego a Kasuratan: “Saan a ti relihion ti nangikeddeng no ania ti mairaman iti Kasuratan. Ad-adda a maitutop no kunaen a ti relihion ti nangbigbig kadagiti libro a kanayon nga imbilang dagiti Kristiano kas Sao ti Dios.”
Nupay kasta, bukbukod kadi nga inkeddeng dagiti napakumbaba a Kristiano idi umuna a siglo no ania a sursurat ti mairaman iti Kasuratan? Ibaga kadatayo ti Biblia nga adda napatpateg ken nabilbileg a puersa a nagtignay iti likudan dayta.
Sigun iti Biblia, ti “panangilasin iti naipaltiing a sasao” ti maysa kadagiti namilagruan nga insagut ti espiritu bayat dagiti immuna a dekada ti kongregasion Kristiano. (1 Corinto 12:4, 10) Dadduma kadagiti Kristiano idi ti naipaayan ngarud iti saan a gagangay nga abilidad a mangilasin no ania laeng dagiti sasao a talaga nga impaltiing ti Dios. Gapuna, makapagtalek dagiti Kristiano ita a naipaltiing dagiti Kasuratan a nairaman iti Biblia.
Nalawag ngarud nga idi pay umuna a siglo a naikeddeng no ania ti mairaman iti Kasuratan babaen ti panangiwanwan ti nasantuan nga espiritu. Idi maudi a paset ti maikadua a siglo K.P., adda dagiti mannurat a nagkomento maipapan iti kinaautentiko dagiti libro ti Biblia. Ngem saan a dagita a mannurat ti nangikeddeng no ania ti mairaman iti Kasuratan. Pinasingkedanda laeng dagiti sursurat nga inakseptaren ti Dios babaen kadagiti pannakabagina nga inwanwan ti nasantuan nga espirituna.
Dagiti nagkauna a manuskrito mangipaayda met iti nabileg a pammatalged nga umiso dagiti nairaman iti Kasuratan a bigbigbigen ti kaaduan ita. Ti Griego a Kasuratan ket addaan iti nasurok a 5,000 a manuskrito iti orihinal a lenguahe. Karaman iti dayta ti dadduma a manuskrito idi maikadua ken maikatlo a siglo. Dagita a manuskrito, saan ket a dagiti apokripa a sursurat, ti naibilang idi kas autentiko kabayatan ti nagkauna a siglo K.P. Dagita ngarud ti nakopia ken naiwaras a sisasaknap.
Nupay kasta, ti mismo a linaon ti Kasuratan ti kapatgan a mangpaneknek nga autentiko dayta. Maitunos dagiti kanonikal a sursurat iti “pagtuladan iti makapasalun-at a sasao” a masarakantayo iti intero a Biblia. (2 Timoteo 1:13) Iparparegta dagita kadagiti managbasa nga ayaten, dayawen, ken pagserbianda ni Jehova. Mamakdaar met dagita maibusor iti an-anito, demonismo, ken panagdayaw kadagiti parsua. Umiso ti salaysay dagita no iti historia ken naglaon iti pudno a padto. Kasta met, iparparegta dagita kadagiti managbasa nga ayatenda ti padada a tattao. Kasta ti nakaidumaan dagiti libro iti Kristiano a Griego a Kasuratan. Maibaga aya ti kasta kadagiti apokripa a sursurat?
Ania ti Nakaidumaan Dagiti Apokripa a Sursurat?
Naiduma unay dagiti apokripa a sursurat kadagiti kanonikal a sursurat. Saan a kas kadagiti kanonikal a sursurat, sa la naisurat dagiti apokripa a libro idi ngalay ti maikadua a siglo. Dagiti kapanunotan nga iyallatiw dagita maipapan ken Jesus ken iti Kristianidad ket saan a maitunos iti naipaltiing a Kasuratan.
Kas pagarigan, naglaon ti apokripa a Gospel of Thomas iti adu a karkarna nga ebkas maipapan ken Jesus, kas iti panangibagana a ni Jesus ket pinagbalinna a lalaki ni Maria tapno makastrek iti Pagarian ti langit. Ti Infancy Gospel of Thomas deskribirenna ti agtutubo a ni Jesus kas managpudpudot nga ubing nga inggagarana a pinapatay ti padana nga ubing. Ti apokripa nga Acts of Paul ken Acts of Petera ipaganetgetda ti di pulos pannakidenna ken ipakitada pay a gutgutugoten dagiti apostol dagiti babbai a makisinada kadagiti asawada. Ti Gospel of Judas iladawanna ni Jesus a mangkatkatawa kadagiti adalanna gapu iti panagkararagda iti Dios para iti pannangan. Dagita a kapanunotan ket maikontra iti sagudayen dagiti kanonikal a libro.—Marcos 14:22; 1 Corinto 7:3-5; Galacia 3:28; Hebreo 7:26.
Adu kadagiti apokripa a sursurat ti mangipabigbig iti patpatien dagiti Gnostic, a mamati a saan a nasayaat a Dios ti Namarsua a ni Jehova. Patienda pay a saan a literal ti panagungar, a dakes ti amin a pisikal a banag, ken ni Satanas ti namunganay iti panagasawa ken panagpaadu.
Adu nga apokripa a libro ti nangikuna a nagadawda kadagiti karakter ti Biblia ngem saan nga agpayso dayta. Adda kadi panagkukumplot tapno maikkat dagita a libro manipud iti Biblia? Kinuna ni M. R. James, maysa nga eksperto maipapan iti apokripa: “Nalawag nga awan ti asinoman a nangikkat kadagita manipud iti Baro a Tulag: talaga ketdi a saanda a paset ti Kasuratan.”
Namakdaar Dagiti Mannurat ti Biblia a Tumaudto ti Apostasia
Iti kanonikal a sursurat, adu ti pakdaar maipapan iti mapaspasungadan nga apostasia a mangtulaw iti kongregasion Kristiano. Kinapudnona, nangrugin dayta nga apostasia idi umuna a siglo, ngem linapdan dagiti apostol ti panagsaknapna. (Aramid 20:30; 2 Tesalonica 2:3, 6, 7; 1 Timoteo 4:1-3; 2 Pedro 2:1; 1 Juan 2:18, 19; 4:1-3) Imbutaktak dagita a pakdaar ti maipapan kadagiti sursurat a nangrugi a nagraira kalpasan ti ipapatay dagiti apostol, dagiti sursurat a maisupadi kadagiti insuro ni Jesus.
Agpayso a daan dagita nga apokripa a dokumento isu a napateg dagita iti dadduma nga eskolar ken historiador. Ngem usigem: Ipapanmon nga urnongen dagiti eskolar dagiti saan a mapagtalkan a sursurat a nayimprenta iti kaaldawantayo, a nalabit alaenda dagita kadagiti magasin ti sarsarita ken publikasion dagiti panatiko a relihioso a kulto, ket selioanda dagita sada ipan iti natalged a pagidulinan. Ti kadi panaglabas ti panawen ti mamagbalin kadagita a sursurat nga umiso ken mapagtalkan? Kalpasan ti 1,700 a tawen, dagiti kadi inuulbod ken awan mamaayna a naisurat kadagita a papel ket agbalin a pudno gapu laeng ta daan unayen dagiti dokumento?
Siempre saan! Umasping iti dayta ti ibagbagada nga inasawa ni Jesus ni Maria Magdalena ken iti dadduma pay a karkarna a sasao kadagiti apokripa a libro. Apay koma nga agtalektayo kadagiti kasta a di mapagpiaran a gubuayan ti impormasion, nangnangruna no adda kadatayon ti mismo a mapagpiaran? Amin a kayat ti Dios a maammuantayo maipapan iti Anakna ket adda iti Biblia—ti rekord a mapagtalkantayo.


text:
Christian Wulff
Ni Christian Wilhelm Walter Wulff (Panangibalikas nga Aleman: [ˈkʁɪstjan ˈvɪlhɛlm ˈvaltɐ vʊlf]; naiyanak idi 19 Hunio 1959) ket maysa nga Aleman a politiko ken abogado. Nagserbi a kas ti Presidente iti Alemania manipud idi 2010 aginggana ti 2012. Maysa a kameng iti Kappon ti Demokrata a Kristiano, nagserbi a kas ti Kangrunaan a Ministro iti estado iti Ababa a Sahonia manipud idi 2003 aginggana idi 2010.[1] Nabutusan isuna a kas Presidente iti 30 Hunio 2010 a panagbutos ti presidente, nga inabakna ti kasupiatna a kandidato a ni Joachim Gauck ken nadagdagus a nagtakem iti opisina,[2] uray no saan pay a nagsapata aginggana idi 2 Hulio.[3]
Dagiti nagibasaran[urnosen | urnosen ti taudan]
- ^ Curriculum vitae ti Kangrunaan a Ministro a ni Christian Wulff – Opisina iti Kangrunaan a Ministro
- ^ "Christian Wulff zum Bundespräsidenten gewählt". Opisial a Sapot ti Pagsaadan iti Aleman a Bundestag. 30 Hunio 2010. Naala idi 30 Hunio 2010.
Mit der Annahme der Wahl hat Wulff zugleich sein neues Amt angetreten.
- ^ Buergin, Rainer; Parkin, Brian (30 Hunio 2010). "Ti Presidente a Kandidato ni Merkel a ni Wulff ket Nangabak iti Maikatlo a Paset ti Panagbutos". Bloomberg Businessweek. Naala idi 30 Hunio 2010.
Ni Wulff, nga isu ket addan ti asawa ken maysa nga anak a babai ken maysa nga anak a lalaki, ket maisapatan intono 2 Hulio.